title: HMS Minbåt N:o 3

text: Alus tilattiin Tukholmasta kaleeritelakalta. Alus laskettiin vesille 1878 ja se liitettiin laivastoon vuotta myöhemmin.


title: HMS Minbåt N:o 3

text: Vuonna 1879 vastavalmistuneelta alukselta poistettiin miinatangot. Vuonna 1887 kymmenpiippuinen konekivääri korvattiin kaksipiipuisella 25 millimetrin M/84 konekiväärillä. Samana vuonna alus nimettiin uudelleen "Stångminbåt N:o 143":ksi. Vuonna 1899 poistettiin torpedot ja alus muutettiin vuosina 1903-1905 vartioveneeksi, jolloin siihen asennettiin uusi höyrykone ja kattilat. Samalla aseistukseksi tuli yksi 37 millimetrin M/89B -pikatykki. Muutostöiden päätyttyä alus luovutettiin vastaperustetulle rannikkotykistölle. Vuonna 1899 alus sai uuden nimen "HMS Bevakningsbåt B1" ja vuonna 1905 alus luokiteltiin yhteysalukseksi numerolla V1. Se liitettiin osaksi Karlskronan rannikkolinnaketta. Alus poistettiin palveluksesta 25. toukokuuta 1923.


title: Santala (kylä)

text: Santala () on kylä Hangossa entisen Bromarvin kunnan alueella. Siellä on Santalan seisake, jossa pysähtyvät Karjaan ja Hangon väliset taajamajunat. Siellä on myös hautausmaa.


title: Santala (kylä)

text: Santalassa sijaitsee elintarvikepakkausmateriaaleja valmistava Visko Teepak.


title: Risto Hölttä

text: Risto Veli Hölttä (31. heinäkuuta 1911 Mikkelin maalaiskunta – 17. heinäkuuta 1998 Kuopio) oli suomalainen varatuomari, kaupunginjohtaja ja Kuopion läänin maaherra vuosina 1966–1978. Hän kuului Suomen Kansan Demokraattiseen Liittoon (SKDL).


title: Risto Hölttä

text: Höltän vanhemmat olivat kansakoulunopettaja Antti Hölttä ja Ida Maria Kurvinen. Hän pääsi ylioppilaaksi Mikkelin yhteiskoulusta vuonna 1930, suoritti yleisen oikeustutkinnon 1937 ja sai varatuomarin arvon 1943.


title: Risto Hölttä

text: Hölttä toimi Mikkelin lääninrikospoliisin komisariona 1938–1943, Mikkelin poliisimestarina 1943–1945 ja liikkuvan poliisin tarkastajana 1945–1948. Hänet nimitettiin huhtikuussa 1948 kommunistien hallitseman valtiollisen poliisin apulaispäälliköksi, missä virassa hän toimi saman vuoden loppuun, jolloin koko Valpo lakkautettiin. Hölttä liittyi Suomen Kommunistinen Puolueen (SKP) jäseneksi vuoden 1949 lopulla. Hän toimi asianajajana ja vasemmistolaisen Ihmisoikeuksien Säätiön lakiasiaintoimiston hoitajana vuosina 1949–1956. Hän muun muassa edusti oikeudessa vuoden 1949 Kemin veritorstain yhteydessä mellakoinnista syytettyjä työläisiä. Hölttä toimi Kemin kaupunginjohtajana vuosina 1956–1966, minkä jälkeen hänet nimitettiin Kuopion läänin maaherraksi. Puoluekantansa herättämistä ennakkoluuloista huolimatta hän onnistui luomaan hyvät suhteet lääninsä eri intressiryhmiin.. Hölttä jäi eläkkeelle elokuun alussa 1978.


title: Risto Hölttä

text: Hölttä oli naimisissa 1932–1968 Helmi Katriina Luukkasen (k. 1968) kanssa ja vuodesta 1969 lainopin kandidaatti Marja Leena Mantereen kanssa, jonka isä oli Höltän edeltäjä, maaherra Erkki Mantere.


title: Lawson Crouse

text: Lawson Crouse (s. 23. kesäkuuta 1997) on kanadalainen jääkiekkoilija, joka pelaa NHL-joukkue Arizona Coyotesin organisaatiossa. Hän oli osana Kanadan nuorten maajoukkuetta, joka voitti kultaa vuoden 2015 nuorten maailmanmestaruuskilpailuissa. Crouse on saanut Kingstonissa lempinimen "The Sheriff".


title: Lawson Crouse

text: Crouse varattiin ensimmäisellä kierroksella viidentenä pelaajana Kingston Frontenacsiin OHL:n varaustilaisuudessa 2013. Kaudella 2013–2014 Crouse debytoi OHL:ssä. Hän pelasi ensimmäisen ottelunsa 19. syyskuuta 2013, jolloin teki myös heti ensimmäisen maalinsa Kingstonin voittaesa Peterborough Petesin lukemin 11-4. 4. lokakuuta 2013 Crouse pelasi ensimmäisen ottelun, jossa teki useampia maaleja. 4. maaliskuuta 2014 hän teki uransa yhden ottelun piste-ennätyksen tekemällä neljä pistettä Kingstonin hävitessä Barrie Coltsille 7–5. Yhteensä Crouse teki kauden 2013–2014 aikana 63 pelaamassaan ottelussa 15 maalia ja 27 pistettä. Pudotuspeleissä Kingston tippui heti ensimmäisellä kierroksella seitsemän ottelun sarjassa Peterborough Petesiä vastaan. Crouse sai sarjassa yhden syöttöpisteen.


title: Damaskoksen maakunta

text: Damaskoksen maakunta () on yksi Syyrian neljästätoista maakunnasta. Maakunnan pinta-ala on vain 105 km². Vuonna 2011, ennen sisällissotaa, sen väkiluvuksi arvioitiin 1,75 miljoonaa. Maakunnan pääkaupunki on Damaskos.


title: Al-Qunaytran maakunta

text: Al-Qunaytran maakunta, myös "Quneitran maakunta" tai "Kuneitran maakunta" () on yksi Syyrian neljästätoista maakunnasta. Maakunnan pinta-ala on 685 km². Vuonna 2011, ennen sisällissotaa, sen väkiluvuksi arvioitiin 90 000. Maakunnan pääkaupunki on Kuneitra (Al-Qunaytira, El-Kuneitra).


title: Al-Qunaytran maakunta

text: Israel on miehittänyt suurinta osaa maakunnasta vuodesta 1967 alkaen.


title: Mies yli laidan

text: Vesiliikenteessä mies yli laidan tarkoittaa hätätilannetta, jossa henkilö on pudonnut aluksesta veden varaan. Sana "mies" tarkoittaa tässä yhteydessä henkilöä sukupuoleen katsomatta.


title: Mies yli laidan

text: Pelastusliivit on tarkoitettu suojaamaan hukkumiselta veden varaan vahingossa jouduttaessa. Putoamisen havainnut henkilö huutaa "Mies yli laidan!". Alus käännetään tulosuuntaan kulkemaan samalla kulku-uralla. Pelastamista vaikeuttaa veteen pudonneen vaikea havaittavuus kovassa aallokossa ja konevoimalla kulkevissa aluksissa potkurin aiheuttama silpoutumisvaara.


title: Olof Molander

text: Olof Johan Harald Molander (18. lokakuuta 1892 Helsinki – 26. toukokuuta 1966 Tukholma, Ruotsi) oli ruotsalainen teatteriohjaaja. Hän toimi Dramatenissa pääohjaajana 1920–1938 ja 1947–1963. Vuosina 1934–1938 hän oli myös Dramatenin johtaja.


title: Olof Molander

text: Molander sai vaikutteita Max Reinhardtilta ja yhdisti Strindberg-ohjauksissaan näyttämöllisen realismin ja psykologisen tarkkuuden.


title: Olof Molander

text: Olof Molanderin isä Harald Molander toimi Svenska Teaternin intendenttinä Helsingissä vuosina 1886–1893. Hänen äitinsä Lydia Molander oli tunnettu näyttelijä. Elokuvaohjaaja Gustaf Molander oli Olof Molanderin veli.


title: Roope Mokka

text: Roope Mokka (s. 1975) on suomalainen tulevaisuudentutkija ja kaupunkikehittäjä. Mokka on perustanut yhdessä Aleksi Neuvosen kanssa Suomen ensimmäisen itsenäisen ajatushautomon Demos Helsingin vuonna 2005. Roope Mokka työskentelee Demos Helsingissä ja on sen hallituksessa.


title: Roope Mokka

text: Mokka on kirjoittanut tulevaisuudesta laajasti, akateemiselle yleisölle, tietokirjoja, valtionhallinnon raportteja, skenaariotutkimuksia ja pamfletteja. Mokan teokset käsittelevät kysymyksiä digitalisaatiosta ja esineiden internetistä, ilmastonmuutoksesta ja kulutuskulttuurista, perustulosta ja kaupungistumisesta, sekä innovaatio- ja yhteiskuntateoriasta. Hän on yksi Suomen maabrändiraportin kirjoittajista. Mokka on ollut Yleisradion kolumnisti vuodesta 2016.


title: Roope Mokka

text: Roope Mokan kaupunkisuunnittelutyössä on korostunut kaupunkisuunnittelun demokratisointi, metropolialueiden hallinto, kaupunkimaisten palveluiden juurruttaminen uusille asuinalueille ja kaupunkien digitaalinen suunnittelu.


title: Roope Mokka

text: Mokka on toiminut myös kaupunki- ja ympäristöaktivistina, internet-tutkijana, liikkeenjohdon konsulttina, teknologia ja markkina-analyytikkona, dj:nä ja klubipromoottorina sekä kustantajana ja toimittajana.


title: Albin Pulkkinen

text: Albin Pulkkinen (21. huhtikuuta 1875 Mikkelin pitäjä – 29. lokakuuta 1944 Joensuu) oli suomalainen kihlakunnantuomari, kansanedustaja ja maaherra.


title: Albin Pulkkinen

text: Pulkkisen vanhemmat olivat maanviljelijä Petter Juhana Pulkkinen ja Ulla Maria Noponen. Hän pääsi ylioppilaaksi Mikkelin lyseosta 1893 ja valmistui Helsingin yliopistosta filosofian kandidaatiksi 1897 ja molempien oikeuksien kandidaatiksi 1903. Pulkkinen sai varatuomarin arvon 1905.


title: Albin Pulkkinen

text: Pulkkinen oli senaatin siviilitoimituskunnan kanslistina 1907–1909, protokollasihteerinä 1909–1912, oikeustoimituskunnan ja sittemmin oikeusministeriön esittelijäsihteerinä 1912–1922, kansliapäällikkönä 1918–1927 ja esittelijäneuvoksena sekä lainsäädäntö– ja oikeushallintoasiain osastopäällikkönä 1922–1927. Pulkiinen oli Mikkelin läänin maaherrana 1927–1933 ja viimeksi kihlakunnantuomarina Ilomantsissa 1933–1944.


title: Albin Pulkkinen

text: Pulkkinen oli Kansallisen Edistyspuolueen kansanedustajana 1922–1924 edustaen Mikkelin läänin vaalipiiriä ja hän toimi eduskunnan lakivaliokunnan puheenjohtajana 1923–1924. Pulkkinen oli myös Joensuun kaupunginvaltuuston varapuheenjohtajana ja Valtioneuvoston virkamiesyhdistyksen johtokunnan puheenjohtajana.


title: Albin Pulkkinen

text: Pulkkinen oli naimisissa vuodesta 1905 Aino Serafia Ollikaisen kanssa.


title: Max Reinhardt

text: Max Reinhardt (vuoteen 1904 Goldmann; 9. syyskuuta 1873 Baden, Itävalta-Unkari – 31. lokakuuta 1943 New York, Yhdysvallat) oli itävaltalais-saksalainen ohjaaja ja teatterinjohtaja. Hän aloitti uransa näyttelijänä ja toimi 1894–1904 Berliinin Deutsches Theaterissa näyttelijänä ja sitten johtajana kahteen otteeseen 1905–1920 ja 1924–1933. Hän yhdisti teatteriin vuonna 1906 Kammerspiele-näyttämön. Hän ohjasi Berliinissä Komödieteaterissa ja Berliner Theaterissa 1920-luvulla ja vuodesta 1920 hän ohjasi Salzburgin juhlanäytäntöjä sekä toimi vuodesta 1924 Wienissä Theater in der Josefstadtin johtajana.


title: Max Reinhardt

text: Reinhardt muutti 1933 Yhdysvaltoihin ja johti siellä Hollywoodissa vaimonsa Helene Thimigin kanssa teatterikoulua.


title: Max Reinhardt

text: Reinhardtia pidetään aidon atmosfäärin ja visuaalisesti tehokkaiden näyttämötunnelmien mestarina. Hänen ohjaustyölleen olivat ominaisia monumentaaliset lavasteet ja suuret joukkokohtaukset.


title: Max Reinhardt

text: Tunnettuja Reinhardtin ohjauksia olivat William Shakespearen "Kesäyön unelma", josta hän ohjasi myös elokuvan, ja "Venetsian kauppias" sekä Sofokleen "Kuningas Oidipus" ja Jacques Offenbachin säveltämä operetti "Orfeus Manalassa".


title: HMS Minbåt N:o 4

text: HMS Minbåt N:o 4 oli Ruotsin laivaston vuonna 1879 vesillelaskettu torpedovene.


title: HMS Minbåt N:o 4

text: Alus tilattiin Tukholmasta kaleeritelakalta. Alus laskettiin vesille vuonna 1879 ja se liitettiin laivastoon vuotta myöhemmin.


title: HMS Minbåt N:o 4

text: Vuonna 1887 kymmenpiippuinen konekivääri korvattiin kaksipiipuisella 25 millimetrin M/84 -konekiväärillä. Samana vuonna alus nimettiin uudelleen "Stångminbåt N:o 145":ksi. Vuonna 1899 poistettiin torpedot ja alus muutettiin vuosina 1903-1905 vartioveneeksi, jolloin siihen asennettiin uusi höyrykone ja kattilat. Samalla aseistukseksi tuli yksi 37 millimetrin M/89B -pikatykki. Muutostöiden päätyttyä alus luovutettiin vastaperustetulle rannikkotykistölle. Vuonna 1899 alus sai uuden nimen "HMS Bevakningsbåt B2" ja vuonna 1905 alus luokiteltiin yhteysalukseksi numerolla V2. Se liitettiin osaksi Karlskronan rannikkolinnaketta. Alus poistettiin palveluksesta vuonna 1921.


title: Cosmo Sonic

text: Cosmo Sonic oli Sami Saaren ensimmäinen sooloyhtye. Soittajat soittivat Samin ensilevyllä "Do Re Mi" joku enemmän ja joku vähemmän. Heistä muotuotui kuitenkin keikkabändi. Toiminta alkoi 1997. Bändin runko jatkoi Sonicsina.


title: Cosmo Sonic

text: Laulajana ja kitaristina toimi itse Sami Saari ja toista kitaraa soitti Mikko Paavola. Bassoa soitti Jukka "Jukkis" Kiviniemi. Rummuissa ja lyömäsoittimissa oli Samuli Kosminen. Perkussiokioskin takana taituroi Abdissa "Mamba" Assefa. Kosminen ja Assefa parivaljakko oli varsinkin hienoa rytmitaustaa soittava pumppu. Kosketinsoittimien ja rhodes-sähköpianon takana istui Kim Rantala, joka vaihtui kolmannen levyn yhteydessä Jukka Heikkiseksi.


title: Cosmo Sonic

text: Puhaltimissa hääräsi saksofonisti Aleksi Ahoniemi (soittaa yhä Sami Saaren kanssa). Trumpetisteja olivat aluksi Sami Ihajoki (ykköslevy) ja Mikko Koponen (kakkoslevy) ja kakkos- ja kolmoslevyn välissä trumpettiin astui nuori tulevaisuuden lupaus Jukka Eskola. Eskola - Ahoniemi pari soitti mahtavasti yhteen ja herrat ovat nähty tämän jälkeen muissakin orkestereissa soittamassa kimpassa. Välillä keikoilla vieraili vetopasuunassa Juha Kortehisto.


title: Motiivi (taide)

text: Motiivi on kuvataiteissa mikä tahansa kuvio tai muoto, jota käytetään joko teoksen keskeisenä osana tai jota toistetaan arkkitehtonisen tai koristeellisen kuvion luomiseksi. Esimerkiksi arkkitehtuurissa Palladio-motiivi on kolmiosainen aukko, jossa keskellä muita korkeampi ja leveämpi pyörökaarinen aukko.


title: Motiivi (kirjallisuus)

text: Motiivi on kirjallisuudessa toistuva elementti, joka on tärkeä teoksen teeman tai rakenteen kannalta. Teoksen keskeistä, toistuvaa motiivia voidaan nimittää "johtomotiiviksi". Motiivi voi olla esimerkiksi tietty henkilöhahmo, tilanne, aate, kuva tai esine. Motiivit tekevät teoksen rakenteen kiinteämmäksi ja luovat yhteyksiä sekä teoksen eri osien että eri teosten välillä. Ne ovat yleensä yleismaailmallisia ja pitkäikäisiä.


title: Motiivi (musiikki)

text: Motiivi on musiikissa yleensä rytminen tai melodinen, lyhyt musiikillinen aihio.


title: Motiivi (täsmennyssivu)

text: Motiivi voi tarkoittaa seuraavia asioita:


Hiroshiman Punaisen Ristin sairaala ja Atomisairaala () on Punaisen Ristin ylläpitämä sairaala Naka-kun suuralueella Hiroshimassa Japanissa.


title: Hiroshiman Punaisen Ristin sairaala ja Atomisairaala

text: Hiroshiman Punaisen Ristin sairaala oli eräs harvoja hoitoasemia tai lääkinnällisiä hoitopaikkoja, joka selvisi ehjänä Hiroshimaan tehdyssä atomipommituksessa. Vuonna 1973 Hiroshimasta kirjan kirjoittanut Martti Silvennoinen pääsi haastattelemaan johtavaa ylilääkäriä Fumio Shigetoa: Shigeto oli itsekin hibakusha eli atomipommituksesta selviytynyt henkilö. Tri Shigeto lienee eräs ensimmäisiä Japanissa, joka oivalsi, että juuri fissioenergiaan pohjautuva, täysin uudentyyppinen ase oli osunut Hiroshimaan. Hän päätteli tämän metallisissa arkistokaapeissa olleitten, ylivalottuneiden röntgenfilmien pohjalta. Lisäksi tri Shigeto teki potilailleen valkosolukadon paljastavia verikokeita.


text: Nimensä mukaisesti Atomisairaalassa on hoidettu vain yksinomaan radioaktiivisen säteilyn uhreja, kuten säteilysairautta sairastaneita. Sairaala on sisältänyt 170 hoitopaikkaa. Keskimääräisesti noin 200 potilasta oli hoidossa määräajoin niin sanottuina ulkopuolisina potilaina, joiden terveydentilaa on tarkkailtu.


text: Punaisen Ristin Hiroshiman-sairaala perustettiin vuonna 1939 ja Atomisairaala samalle alueelle vuonna 1956. Vuonna 1988 ne yhdistettiin edelleen toimivaksi sairaalaksi, joka tunnetaan englanniksi nimellä Hiroshima Red Cross Hospital & Atomic-Bomb Survivors Hospital.


title: Mirka Kilpijärvi

text: Mirka Kilpijärvi (s. 15. helmikuuta 1991 Hyvinkää) on suomalainen koripalloilija. Takamiehenä pelaava Kilpijärvi on Hyvinkään Pontevan kasvatti. Hänet valittiin kaudella 2010–2011 naisten I-divisioonan parhaaksi pelaajaksi.


title: Mirka Kilpijärvi

text: Hyvinkään Pontevan kasvatti Kilpijärvi aloitti pelaajauransa naisten sarjoissa kaudella 2009–2010 kasvattajaseuransa I-divisioonassa pelanneessa edustusjoukkueessa. Kaudella 2010–2011 hänet valittiin naisten I-divisioonan parhaaksi pelaajaksi. Ensiesiintymisensä naisten pääsarjatasolla Kilpijärvi teki kaudella 2010–2011, jolloin hän pelasi Pontevan divisioonajoukkueen ohella rinnakkaislisenssillä Keravan Energia Teamin joukkueessa. Ponteva nousi pääsarjaan ensin kaudeksi 2012–2013 ja uudestaan kaudeksi 2014–2015. Välissä pelattu HyPon divisioonakausi 2013–2014 oli Kilpijärvellä rikkonainen mm. jalkavaivoista johtuen. Kilpijärvi oli aloittanut syksyllä 2013 opinnot Helsingin yliopiston oikeustieteellisessä tiedekunnassa ja ehti lopettaa pelaajauransa. Alkuvuodesta 2014 HyPo otti häneen kuitenkin yhteyttä, ja muutaman HyPon II-joukkueessa pelatun ottelun jälkeen hän palasi seuran edustusjoukkueeseen. Kaudella 2014–2015 Kilpijärvi sairasteli helmi-maaliskuussa mutta oli Korisliigan kolmanneksi tarkin kolmen pisteen heittojen heittäjä 35,7 prosentin keskiarvollaan. Hän teki toukokuussa 2015 jatkosopimuksen Pontevan kanssa.


title: Mirka Kilpijärvi

text: Kilpijärvi on pelannut myös nuorten maajoukkueissa.


title: Gottfried Diener

text: Gottfried Diener (1. marraskuuta 1926 Zürich – 26. toukokuuta 2015 Engelberg) oli sveitsiläinen rattikelkkailija ja olympiavoittaja.


title: Gottfried Diener

text: Diener voitti neljän miehen kelkoissa maailmanmestaruudet vuosina 1954 ja 1955. Cortina d’Ampezzon talviolympialaisissa 1956 Diener kuului Sveitsin olympikultaa voittaneeseen neljän miehen kelkkaan.


title: Gottfried Diener

text: Diener toimi vuosina 1965–1999 Kansainvälisen varsijousiammuntaliiton puheenjohtajana. Hän kuoli pitkän sairastamisen jälkeen Engelbergissä 88-vuotiaana 26. toukokuuta 2015.


title: Cirrus fibratus

text: Cirrus fibratus on yläpilviin kuuluva kuituinen untuvapilvi. Hennon ja varjottoman pilven säikeet ovat enimmäkseen suoria tai epäsäännöllisesti levinneitä käyräviivaisia kuituja.


title: Hän laulaa kuin kuolisi huomenna

text: ”Hän laulaa kuin kuolisi huomenna” on Olavi Uusivirran kappale hänen tulevalta seitsemmänneltä studioalbumilta. Kappale julkaistiin digitaalisesti ladattavana singlenä 24. huhtikuuta 2015. Seitsemäntuumaisena vinyylisinglenä se julkaistiin 3. heinäkuuta 2015. Kolmensadan kappaleen rajoitetulla vinyylisinglepainoksella on mukana myös kappale ”On kesäyö”, jonka alun perin on levyttänyt Topi Sorsakoski & Agents.


title: Hän laulaa kuin kuolisi huomenna

text: ”Hän laulaa kuin kuolisi huomenna” -kappaleen itse sanoittanut Uusivirta on kertonut kappaleen olevan ”oodi hetkeen heittäytymisen taidolle, heinäkuiselle haaveilulle ja saavuttamattomalle rakkaudelle”.


title: Hän laulaa kuin kuolisi huomenna

text: Kappaleen musiikkivideon on ohjannut Mirkka Kallio. Osittain Beirutissa kuvattu video julkaistiin Uusivirran Vevo-kanavalla YouTubessa julkaistiin 15. toukokuuta 2015.


title: Delfin Basket

text: Delfin Basket on jokakesäinen ympäri Tamperetta pelattava, Tampereen Pyrinnön ja Raholan Pyrkivän järjestämä Suomen suurimpiin lukeutuva koripalloturnaus. Sitä pidetään uuden koripallokauden avajaistapahtumana. Vuoden 2015 Delfin Basket oli 273 joukkueellaan ja noin 3 000 pelaajallaan historian suurin.


title: Delfin Basket

text: Delfin Basket järjestettiin ensimmäisen kerran vuonna 1988 53 joukkueen voimin. Turnauksen perustamisen taustalla olivat Teuvo Tuominen, Jarmo Rantanen ja Erkki Axen. Se kasvoi nopeasti Suomen suurimmaksi: vuonna 1990 turnaukseen osallistui jo yli sata ja vuonna 1997 yli 200 joukkuetta. Vuonna 1994 mukana oli myös 43 joukkuetta ulkomailta. Ulkomaisia joukkueita on osallistunut Delfin Basketiin muun muassa Ruotsista, Virosta, Latviasta, Venäjältä, Puolasta, Englannista, Taiwanista ja Israelista. Turnauksen kuuluisimpien junioriosallistujien joukkoon kuuluvat muun muassa Hanno Möttölä, Damon Stoudamire ja Teemu Rannikko. Vuonna 2016 Delfin Basketissa pelattiin ensimmäisen kerran myös kehitysvammaisten pelaajien ja partneripelaajien unified-koripallo-otteluita.


title: Delfin Basket

text: Turnauksen yhteydessä Tampereella on pelattu myös juniorimaaotteluita ja Suomen miesten maaotteluita, joihin Delfin Basketiin aikaisin ilmoittautuneet ovat myös päässeet katsojiksi. Vuonna 2015 Suomi voitti loppuunmyydyssä Hakametsässä hallinneen Euroopan mestarin, kuukausi myöhemmin EM-pronssia voittaneen Ranskan, ja vuonna 2016 se voitti Belgian.


title: Letkupuristin

text: Letkupuristin (tai letkuliitinpuristin) on radiaalipuristin, jonka pääasiallinen käyttötarkoitus on hydrauliletkujen valmistus. Prosessissa letkun päihin puristetaan suurella voimalla kiinni liitin, joka mahdollistaa letkun kiinnittämisen muihin komponentteihin. Tunnettuja letkupuristinmerkkejä ovat mm. suomalainen Finn-Power ja italialainen OP+.


title: Cirrus spissatus

text: Cirrus spissatus on yläpilviin kuuluva tiheä untuvapilvi. Pilvi on ulkonäöltään silkinhohteisen valkoinen tai lievästi harmahtava, jonka läpi ei erotu sinistä taustataivasta. Ominaista pilvelle on, että se muodostaa taivaalle selvärajaisia laikkuja tai alueita. Ulkonäöltään pilven voi mahdollisesti sekoittaa vastaavanlaisiin keski- tai alapilviin, vaikkakin tiheä untuvapilvi sijaitsee näitä huomattavasti korkeammalla.


title: Cirrus castellanus

text: Cirrus castellanus on yläpilviin kuuluva vallinharjamainen untuvapilvi. Untuvapilvien tapaan myös vallinharjauntuvapilvet esiintyvät korkealla ilmakehässä. Pilvi esiintyy untuvapilvestä lievästi nousevina tornimaisina rakenteina.


title: Timo Kaukonen (täsmennyssivu)

text: Timo Kaukonen -nimisiä merkittäviä henkilöitä:


title: 1983–2011

text: 1983–2011 on vuonna 2012 ilmestynyt Yön kokoelma-albumi. Valittujen Palojen julkaisema kokoelma sisältää 36 yhtyeen tunnetuimpiin kuuluvaa kappaletta. Sen mukana tulevan kirjasen tekstin on laatinut Ilpo Rantanen, joka on kirjoittanut myös Yön 30-vuotishistoriikin sekä Olli Lindholmin elämäkerran.


title: Pauli Kaikkonen

text: Pauli Kaikkonen (s. 3. tammikuuta 1949 Tampere) on Tampereen yliopiston kasvatustieteen professori. Hän valmistui filosofian lisensiaatiksi vuonna 1977 Jyväskylästä ja kasvatustieteiden tohtoriksi vuonna 1992 Tampereelta. Hän teki tutkimustyötä Saksassa vuosina 1969, 1973 ja 1994, Australiassa ja Itävallassa vuonna 1986. Hän oli Jyväskylän lyseon vs. lehtori vuosina 1974–1977, Pyhäjärven lukion vanhempi lehtori vuosina 1976–1977, Tampereen yliopiston didaktiikan lehtori vuosina 1977–1998, ma. apulaisprofessori vuosina 1996–1998 ja Jyväskylän yliopiston kielipedagogiikan professori 1998–2010, ja vuodesta 2010 hän on ollut Tampereen yliopiston kasvatustieteen professori. Hän toimi Heidelbergin pedagogisen yliopiston vierailevana professorina 2003-2004. Hän on luennoinut sekä Suomessa että ulkomailla vuodesta 1979 ja järjestänyt useita kansainvälisiä kongresseja. Hän on sekä Tampereen että Oulun yliopiston kasvatustieteen dosentti.


title: Jukka Finne

text: Jukka Finne (s. 25. helmikuuta 1951 Helsinki) on ollut Helsingin yliopiston solu- ja molekyylibiologian professori vuodesta 2009. Hän valmistui lääketieteen lisensiaatiksi vuonna 1975 ja väitteli lääketieteen ja kirurgian tohtoriksi vuonna 1977. Finne oli Sipoon vs. terveyskeskuslääkäri vuonna 1974, Helsingin yliopiston lääketieteellisen kemian assistentti vuosina 1978–1984 ja apulaisopettaja 1984–1985, vuosina 1978–1980 Baselin yliopiston tutkija ja vuosina 1984–1986 apulaisprofessori, vuonna 1983 Suomen akatemian vanhempi tutkija, vuosina 1985–1988 Kuopion yliopiston fysiologisen kemian professori ja vuosina 1988–2009 Turun yliopiston lääketieteellisen biokemian professori ja vuosina 1981–1990 Labsystems oy:n tieteellinen neuvonantaja. Finne on julkaissut kirjoituksia biokemian ja biolääketieteen kansainvälisissä julkaisusarjoissa. Vuodesta 1981 lähtien Finne on ollut Helsingin ja vuodesta 1988 Kuopion yliopiston dosentti. Hän on ollut vänrikki vuodesta 1978 lähtien. Vuonna 1985 Finne sai Duodecimin nuoren tutkijan palkinnon.


title: Laimi

text: Laimi on latvialaista alkuperää oleva naisen etunimi, jonka merkitys on "onni". Latviassa siitä tunnetaan myös muoto Laima, Liettuassa Laime. Sillä oli Suomessa nimipäivä 4. toukokuuta vuosina 1929–1949. Suomessa nimeä annettiin lähinnä 1900-luvun alkupuolella. 2010-luvulla 1. kesäkuuta 2015 mennessä nimi on Suomessa annettu vain viidelle lapselle.


title: Moa (etunimi)

text: Moa on ruotsalainen ja suomenruotsalainen naisen etunimi. Se on alkuperältään hellittelymuoto ruotsin sanasta "moder" tai "mor" ’äiti’. Moa-nimeä alettiin antaa Suomessa 1950-luvulla. Se yleistyi Ruotsissa todella paljon ja Suomessakin jonkin verran 2000-luvun alussa. Vuoden 2015 loppuun mennessä nimi on Suomessa annettu Väestörekisterikeskuksen tietojen mukaan 394 henkilölle. Moan nimipäivä on ollut Suomen ruotsinkielisessä almanakassa vuodesta 2005 lähtien 8. helmikuuta. Ruotsissa Moan nimipäivä on 18. marraskuuta.


title: Azulejo

text: Azulejo («a href="arabian%20kieli">arab. "zellige", "az-zulayj", "زليج") on Espanjassa ja erityisesti Portugalissa yleisesti käytetty koristeellinen keraaminen laatta. Niitä käytetään julkisivujen, katupintojen, sisäseinien ja lattioiden pinnoitukseen ja koristeluun. Azulejo-laatat ovat yleensä valkoisia, kiiltäväksi lasitettuja ja sinikuvioisia, mutta myös muita värejä käytetään. Azulejo-kulttuuri on saanut vaikutteita hollantilaisessa Delftin kaupungissa 1600-luvulta asti tehdystä sinivalkoisesta keramiikasta.


title: Azulejo

text: Laatat tulivat Iberian niemimaalle alkujaan arabivalloittajien mukana. Nykyisin ne ovat keräilyn ja siten myös varkauksien kohteita.


title: Xavier Pascual Fuertes

text: Xavier Pascual Fuertes on espanjalainen käsipallovalmentaja joka toimii tällä hetkellä FC Barcelonan päävalmentajana. Pascual Fuertes aloitti Barcelonan päävalmentaja 2009 ollen ennen sitä varavalmentajana seurassa. Pascual Fuertes on niittänyt menestystä Barcelonassa valmentaja heti päävalmentajaksi tultuaan muun muassa seitsemällä Espanjan liiga mestaruudella.


title: Hallitusammattilainen

text: Hallitusammattilainen on henkilö, joka osallistuu yhden tai useamman yrityksen tai muun organisaation hallituksen työskentelyyn ja tuo siihen ulkopuolista näkemystä ja omaa kokemustaan. Hallitusammattilaiset ovat yleensä entisiä tai nykyisiä yritysjohtajia tai muita henkilöitä, jolla on kokemusta liiketoiminnasta yleensä, nimenomaan kyseisen organisaation toimialalta tai tietyltä liikkeenjohdon osa-alueelta, kuten markkinoinnista tai kansainvälistymisestä.


title: Hallitusammattilainen

text: Monet yritysjohtajina toimivat henkilöt työskentelevät oman päätyönsä lisäksi kutsuttuina muiden yritysten hallituksen jäseniksi tuomaan hallitustyöskentelyyn näkökulmaa, joka täydentää hallituksen muiden jäsenten osaamista. Yrityksen johdosta eläkkeelle jääneet tai muuten vetäytyneet henkilöt ryhtyvät usein päätoimisiksi hallitusammattilaisiksi, ottavat vastaan hallituspaikan useammasta yrityksestä ja saavat tulonsa niiden kokouspalkkioista.


title: Hallitusammattilainen

text: Syitä ulkopuolisten hallitusammattilaisten käyttöön ovat yritysten hallintotehtävien muuttuminen yhä vaativammiksi ja työläämmiksi, yrityksiin kohdistuvan yhteiskunnallisen mielenkiinnon ja sääntelyn lisääntyminen ja hallitusten roolin kasvaminen tällaisten uusien vaatimusten myötä. Kun yritysten hallituksiin ja johtokuntiin kutsuttiin aiemmin yritysjohdon tuttavapiirin edustajia, nykyisin hallituksen jäseniä etsitään laajemmalti ja nimenomaan jotakin tiettyä erikoisosaamista tarjoavien asiantuntijoiden keskuudesta.


title: Hallitusammattilainen

text: Suomalaisten hallitusammattilaisten etuja ajavana ja työskentelyä kehittävänä järjestönä toimii Hallitusammattilaiset ry - Directors' Institute of Finland (DIF).


title: Hallitusammattilainen

text: Myös taloyhtiöiden ja muiden kiinteistöyhtiöiden hallituksiin kaivataan yhä enemmän ulkopuolista asiantuntemusta asukkaiden edustuksen lisäksi tuomaan asiantuntemusta esimerkiksi kiinteistön korjaukseen ja ylläpitoon liittyviin hankintoihin. Tämän alan hallitusammattilaisia edustaa ja välittää Kiinteistöalan hallitusammattilaiset AKHA ry.


title: GS25

text: GS25 on eteläkorealainen GS Groupin omistama lähikauppaketju. Ensimmäinen myymälä avattiin vuonna 1990. GS25:tä hallinnoi alun perin LG.


title: Todd McFarlane

text: Todd McFarlane (s. 16. maaliskuuta 1961 Calgary, Alberta, Kanada) on kanadalainen sarjakuvapiirtäjä, kirjailija, taiteilija ja lelusuunnittelija. Hän on tunnettu muun muassa töistään Marvel-kustantamon Hämähäkkimies-sarjakuvissa, jossa hän oli Hämähäkkimiehen vastustajan Venomin luoja.


title: Todd McFarlane

text: McFarlane oli myös yksi seitsemästä sarjakuvapiirtäjästä, jotka perustivat Image Comics -sarjakuvakustantamon vuonna 1992.


title: Gumarino

text: Gumarino () on taajama Karjalan tasavallan Suojärven piirin Porajärven kunnassa Venäjällä. Se sijaitsee Gumarina-joen varrella 38 kilometriä Porajärveltä koilliseen. Taajamassa on 173 asukasta (vuonna 2012).


title: Gumarino

text: Seesjärven piirin Sellin kyläneuvostoon kuulunut Gumarinon metsätyömaa mainitaan vuoden 1933 asutusluettelossa. 1950-luvulla syntynyt taajama kuului ensin Karhumäen piiriin, kunnes vuonna 1983 se liitettiin Suojärven piiriin. Aikaisemmin siellä toimi Porajärven metsäteollisuuspiirin työmaa. Nykyään Gumarino on vilkkaimmillaan kesällä.


title: Gumarino

text: Gumarinon kautta kulkee Paatenen ja Soutujärven välinen maantie. Sieltä on linja-autoyhteys Porajärvelle, Suojärvelle ja Petroskoihin. Taajama koostuu etupäässä 1950–1960-luvuilla rakennetuista usean perheen asuintaloista sekä muutamista uudemmista omakotitaloista. Palveluihin kuuluvat koulu, lääkintäasema, kauppa ja posti. Lähistöltä on löydetty kivikautisia asuinpaikkoja.


title: Kakodyylihappo

text: Kakodyylihappo (CHAsO) on arsiinihappoihin kuuluva orgaaninen yhdiste. Yhdistettä on käytetty herbisidinä sekä lääkkeiden ja väriaineiden valmistukseen.


title: Kakodyylihappo

text: Kakodyylihappo on huoneenlämpötilassa väritöntä tai valkoista kiteistä ainetta. Yhdiste liukenee helposti veteen ja alkoholeihin, mutta ei liukene poolittomiin orgaanisiin liuottimiin kuten dietyylieetteriin. Se on heikko happo ja sen suolat ovat nimeltään kakodylaatteja.


title: Kakodyylihappo

text: Kakodyylihappo on myrkyllistä eläimille ja kasveille. Sen myrkyllisyys kasveille perustuu adeniininukleotidideaminaasientsyymin toiminnan inhibitioon.


title: Kakodyylihappo

text: Kakodyylihappoa voidaan valmistaa hapettamalla arseenitrioksidin ja kaliumasetaatin välisessä reaktiossa muodostuvaa kakodyylin ja kakodyylioksidin seosta, hapettamalla dimetyyliarsiinia tai metyloimalla metyyliarsonihappoa metyylihalogenidin kuten metyylijodidin avulla.


title: Kakodyylihappo

text: Kakodyylihappoa epäselektiivinen herbisidi ja sitä on käytetty herbisidinä muun muassa puuvillaviljelmillä, puutarhoissa ruohikon uusinnoissa, golfkentillä, koristekasvi-istutuksissa, metsänistutuksissa ja maaperän sterilointiin. Kakodyylihappo oli yhdessä natriumsuolansa natriumkakodylaatin kanssa tärkein ainesosa Vietnamin sodassakin käytetyssä rikkaruohomyrkyssä Agent Bluessa.


title: SIPS

text: SIPS (Side Impact Protection System) on Volvon kehittämä henkilöautojen sivutörmäyssuojausjärjestelmä. Se otettiin ensimmäistä kertaa käyttöön vuonna 1991 700-, 850- ja 900-mallisarjoissa. Nykyisin SIPS-järjestelmä on kaikissa Volvo-henkilöautomalleissa.


title: SIPS

text: SIPS-järjestelmällä varustetuissa autoissa etuistuimet on sijoitettu teräskiskoille. Sivutörmäyksessä istuimet pääsevät ”liukumaan” pois törmäyksen tieltä kokoonpainuvan keskikonsolin ansiosta. Auton kylkiin ja pilareihin on sijoitettu rakenteita, jotka on suunniteltu ohjaamaan törmäysenergia pois matkustamosta.


title: SIPS

text: Ensimmäiset istuimiin sijoitetut SIPS-sivuturvatyynyt esiteltiin vuonna 1994 Volvo 850:ssä. Vakiovarusteeksi ne tulivat seuraavana vuonna. Sivuturvaverhot otettiin käyttöön vuonna 1998 markkinoille tulleessa Volvo S80:ssä. Nykyään nämä turvalaitteet ovat jo lähes jokaisessa henkilöautomallissa.


title: Vedenpaisumusmyytit

text: Vedenpaisumusmyytit ovat kertomuksia valtavasta tulvasta, joka hukuttaa kaiken alleen. Niitä tunnetaan monista kulttuureista. Raamatun vedenpaisumuskertomuksessa maan peitti 40 vuorokautta kestänyt rankkasade. Ihmisistä vain Nooa ja hänen perheensä pelastuivat rakentamassaan arkissa. Vedenpaisumuskertomus esiintyy myös esimerkiksi "Gilgameš"-eepoksessa, joka on peräisin muinaisesta Babyloniasta ja Sumerista. Vedenpaisumuskertomuksen babylonialaisessa versiossa päähenkilö on Utnapištim-niminen mies. Myös muinaisilla kreikkalaisilla oli kertomuksensa Deukalionin tulvasta.


title: Vedenpaisumusmyytit

text: Raamatun vedenpaisumuskertomuksessa Ensimmäisessä Mooseksen kirjassa kuvaillaan, miten Jumala päätti hukuttaa koko maailman, koska ihmiset olivat hylänneet Jumalan ja "koko maa tuli täyteen väkivaltaa". Vain Nooa ja hänen perheensä pelastuivat. Samalla he rakensivat arkkilaivan, Nooan arkin. Kun arkki oli valmis, tuli 40 vuorokautta kestänyt rankkasade, joka sai maan peittymään veden alle korkeimpia vuorenhuippuja myöten 150 päivän ajaksi. Kaikki korkeat vuoret peittyivät ja kaikki, jotka olivat kuivalla maalla, kuolivat Viisi kuukautta rankkasateen alkamisen jälkeen arkki pysähtyi Araratin vuorille. Kesti lähes kaksi ja puoli kuukautta, ennen kuin vuorten huiput tulivat näkyviin. Sen jälkeen kesti kolme kuukautta, ennen kuin Nooa poisti arkin katon ja havaitsi maan käytännöllisesti katsoen kuivuneen, ja vielä lähes kaksi kuukautta, ennen kuin ovi avattiin ja eloon jääneet astuivat kuivalle maalle..


title: Vedenpaisumusmyytit

text: Vedenpaisumuskertomusten on usein arveltu perustuneen todellisiin tulviin.


title: Vedenpaisumusmyytit

text: Leonard Woolleyn 1920-luvulla johtamissa arkeologisissa kaivauksissa Mesopotamiasta löydettiin savikerrostumia, joita on pidetty todisteena alueella 3000-luvulla eaa. sattuneista valtavan tuhoisista tulvista.. Urukin tulvakerrostuma on luultavasti ajallisesti ennen varhaisdynastisen kauden alkua ajalta 2900 eaa.. Mesopotamialaisen tosin epätäydellisen kuningasluettelon mukaan tulva tapahtui pitkään eläneiden jumalkuninkaiden hallitusajan jälkeen. Viimeinen vedenpaisumusta edeltänyt kuningas olisi ollut Shuruppakin Ubar-Tutu. Mesopotamialaisilla oli oma vedenpaisumuskertomuksensa. Sumerilais–babylonialaisessa "Gilgameš"-eepoksen taulussa XI Nooan vastine on Utnapishtim ja osin säilyneessä muinaisbabylonialaisessa Eridu Genesis -teoksessa Ziusudra. Babylonialaisessa vedenpaisumuskertomuksessa tulva kesti 7 päivää ja Utnapishtimin laiva laski vedenpaisumuksen lopussa Nisirin, ei Araratin vuorelle.


title: Vedenpaisumusmyytit

text: Vuonna 1998 Columbian yliopiston geologit William Ryan ja Walter Pitman julkaisivat tutkimuksensa, jonka mukaan Mustanmeren allas olisi noin 5600 eaa. äkillisesti täyttynyt sinne Bosporin kautta syöksyneistä vesistä. Jääkauden loppuvaiheessa jäätikön eteläosan sulamisvedet olisivat valuneet Mustaanmereen. Koska merenpinta oli nykyistä alempana, Mustameri oli tuolloin makeavetisenä järvenä, jonka laskujoki oli Bosporin paikalla. Kun Mustanmeren valuma-alueella ollut osa Euroopan jäätikköä oli loppuun sulanut, Mustaanmereen laskevien jokien virtaama pieneni ja osa niistä kääntyi laskemaan Pohjanmereen. Tämän seurauksena Mustameri alkoi vähitellen kuivua, koska siitä haihtui enemmän vettä kuin siihen virtasi, ja myös sen laskujoki kuivui. Mutta kun myöhemmin myös Fennoskandian ja Pohjois-Amerikan jäätiköt sulivat, meren pinta kaikkialla maailmassa ja myös Välimeren pinta nousi, kunnes se lopulta saavutti Bosporin pohjan tason ja merivesi alkoi äkillisesti syöksyä Mustaanmereen ja sen jo kuivileen jääneille rannikoille. Lyhyessä ajassa kaikkiaan 155 000 neliökilometriä maata olisi jäänyt veden alle.


title: Vedenpaisumusmyytit

text: Geologisten ja arkeologisten todisteiden mukaan Egeanmeren Theran eli Santorínin saarella on noin 1630–1600 eaa. tapahtunut erittäin voimakas tulivuorenpurkaus ja sen aiheuttama tsunami. Jotkut ovat väittäneet tämän antaneen aiheen kreikkalaiselle myytille Deukalionin tulvasta ja myös Atlantis-tarulle.. "Gilgameš"-eepos on kuitenkin niin vanha, ettei tämä tapahtuma voi olla siinä esiintyvän tai myöskään Raamatun vedenpaisumuskertomuksen aiheena.


title: Vedenpaisumusmyytit

text: Los Alamosin kansallisen laboratorion arkeologi Bruce Masse on analysoinut 175 tulvamyyttiä eri puolilta maailmaa. Niitä tutkittuaan hän päätyi hypoteesiin, jonka mukaan ne olisivat voineet saada alkunsa samasta tapahtumasta. Sellaiseksi hän esitti Intian valtamereen lähelle Madagaskaria törmännyttä asteroidia, joka olisi toukokuun 10. päivän aikoihin 2807 eaa. aiheuttanut laajalle levinneen, jopa 150–300 metrin korkuisen tsunamin. Asteroidin törmäyslämpö olisi lisäksi höyrystänyt äkillisesti suuren määrän merivettä, joka sitten olisi tullut rankkasateena maahan aiheuttaen tulvia muuallakin kuin rannikoilla. Juuri ennen törmäystä asteroidi olisi näkynyt taivaalla suurena tulipallona, jollaisen monet myytit kertovatkin näkyneen juuri ennen vedenpaisumusta.


title: Vedenpaisumusmyytit

text: Ilmeisesti hyvin vanhakantaisiin ja laajalle levinneisiin myytteihin kuuluu kertomuksia, joissa maailman alkuajan loppuessa tulvii veri. Tämä "verenpaisumus" seuraa esimerkiksi alkujättiläisen tai maailmanpuun tappamisesta. Verenpaisumus on yleensä myönteinen tapahtuma, joka liittyy maailman luomiseen, ja mahdollistaa myöhemmän elämän. Veri esimerkiksi hedelmöittää maan, ja tekee sen siten viljavaksi. Vedenpaisumusmyyti voi olla "verenpaisumusmyyttien" muunnos, ja siten alkuperältään täysin myyttinen. Myös Kalevalassa vedenpaisumus on myös verenpaisumus, Väinämöisen lyödessä kirveellä varpaaseensa jolloin ihmiskunta hukkuu vereen. Ylipäänsä Kalevalassa luomismyytti ja vedenpaisumusmyytti ovat sekoittuneet, Maailman synty -runossa loputtoman veden päällä lentävä sotka tai hanhi on Raamatussa liitetty Nooan arkkiin. Luku seitsemän korostuu myös muinaiskalevalaisissa kerrostumissa ajalta ennen kristinuskon tuloa, maan synnyttyä seitsemännestä "rautamunasta" jonka sotka tai valkoinen lintu hanhi munii. Väinämöisen veneenveisto on Kalevalan pisin osio, mutta Nooan vastine Kalevalassa on kuitenkin pitkäikäinen ja viisas Antero Vipunen, joka eli vesien alla ja jonka partakin kasvoi jäkälää.


title: Vedenpaisumusmyytit

text: Oikeastaan kaikilla suurilla muinaiskulttuureilla Afrikan manteretta lukuun ottamatta on vedenpaisumusmyyttinsä. Vedenpaisumusmyytti löytyy yli 150 kansalta ja sisältää kaikkiaan yli 230 erilaista versiota, jotka kuitenkin sisältävät monia yhteisiä piirteitä Euroopasta, Lähi-idästä, Kauko-idästä, Afrikasta, Australaasiasta ja Tyynen meren saarilta, Etelä- ja Väli-Amerikasta, sekä Pohjois-Amerikasta aina Grönlantiin saakka. Nooan vastineita ovat esimerkiksi roomalaisten Saturnus ja Janus, kaldealaisten Utnapishtim ja Ksisuthros, hindujen Manu sekä kreikkalaiset Oksyges ja Deukalion. Kertomus löytyy muun muassa kreikkalaisista, kiinalaisista, kelttiläisistä sekä atsteekkien ja tolteekkien tarinavarastosta.


title: Vedenpaisumusmyytit

text: Tyypillinen ero kertomusten kesken on jonkin paikallisen vuoren esittäminen arkin laskeutumispaikaksi ja kansojen synnyinseuduksi. Vedenpaisumusta edeltäneessä maailmassa vallitsi tyypillisesti sota ja epäoikeudenmukaisuus. Maan tuhosi vesi ja suuri tuuli tai tulivuoret. Myllerryksen päällä roikkuivat raskaat pilvet ja tulvan jälkeen ihmiset suunnistivat sateenkaaren mukaan. Kiinassa arkkiin on otettu turvaan ennen kaikkea ankkoja, Euroopassa koiria ja sikoja. Australiassa onnettomuus alkoi epäonnisen miehen metsästysretkestä tämän pyytäessä taikabumerangilla kengurua. Meksikossa arkista lähetetään maanetsintään korppikotka ja kolibri. Andien rinteillä jumala varoittaa ihmistä tulevasta tulvasta tupakkahumalan tuomassa unessa. Arkissa matkaavien ongelma oli ruuan riittävyys. Ruokaa oli niukasti myös arkista laskeutumisen jälkeen. (Kiinalaisessa kertomuksessa kanssamatkustajat suuttuvat muutamaan, jotka syövät muiden riisit.)


title: Vedenpaisumusmyytit

text: Osa kertomuksista pitää tulvaa ainoastaan paikallisena. Joissakin kertomuksissa ihmiset selviytyvät tulvasta kiipeämällä puihin, kun taas toisissa korostetaan, ettei korkeimpiinkaan puihin kiipeäminen auttanut. Toisinaan ihmiset kiipeävät vuorelle ilman laivan apua, toisissa suurta laivaa vetää suuri kala. Usein kerrotaan monista peräkkäisistä tulvista. Eroista huolimatta kertomuksissa on kuitenkin myös yhteisiä piirteitä. Jumala esitellään vedenpaisumusmyyteissä monesti juuri korkeimpana Jumalana tai luoja-jumalana. Poikkeuksellisen voimakas monoteistinen luoja-käsitys vallitsi Kiinassa ennen ensimmäistä dynastiaa, taolaisuutta ja kulttuurin, kielen ja uskonnon yhtenäistämistä pakolla. Tällöin kaikki aiemmat kirjoitukset (nk. bambukirjat) tuli tuhota, mutta tätä Shang-Ti -luojaa käsittelevää materiaalia on säilynyt jälkipolville muistitiedosta sukupolven jälkeen säilytettynä.


title: Vedenpaisumusmyytit

text: Monet kertomukset korostavat puulajia, josta arkki rakennettiin, joskin tarinoiden kesken on suuri erimielisyys siitä, mikä puu oli kyseessä. Erityisesti Lähi-idän varhaisimmissa kirjallisissa merkinnöissä puhutaan valtavankokoisesta katamaraanin kaltaisesta kaisla-arkista, jonka pinta oli vuorattu rahtilaivojen tapaan. Monissa kertomuksissa kerrotaan erityisesti muutamista nykyisistä kesyistä kotieläimistä, kuten kissasta ja koirasta. Maa oli pehmeää ja pettävää tulvan jälkeen, eikä siinä pystynyt vaaratilanteessa juoksemaan nopeasti. Vedenpaisumusta ennen ei ollut satanut ja tulva alkoi huolimattomasti esitetystä sadelorusta. Kaikki muu muuttui vedenpaisumuksessa paitsi taivaalle kiinnitetyt tähdet.


title: ArcheAge

text: ArcheAge (lyhennettynä AA) on korealaisen Jake Songin ja hänen XL Games peliyhtiön kehittämä massiivinen monen pelaajan verkkoroolipeli (MMORPG). Se julkaistiin ensimmäisenä Etelä-Koreassa vuonna 2013. Pelistä julkaistiin versiot Euroopan ja Yhdysvaltojen markkinoille vuonna 2014.


title: ArcheAge

text: Pelin kehittäminen alkoi vuonna 2011 ja sitä seurasi kahden vuoden suljettu betatestausvaihe ennen pelin julkaisua Pohjois-Koreassa tammikuussa 2013. Vuonna 2012 ArcheAge kävi läpi viisi suljettua ja yhden avoimen betatestausvaiheen, jonka jälkeen XL Games ilmoitti haluavansa julkaista pelin Yhdysvalloissa vuoden 2013 loppupuolella tai viimeistään 2014 alkupuolella. Vuoden 2014 alussa yhtiön tuore "Online community manager" kertoi pelin tulevan virallisesti Yhdysvaltojen ja Euroopan markkinoille heti vuoden alkupuolella.


title: ArcheAge

text: Huhtikuussa 2015 Trion julkaisi peliin 1.7 päivitysversion nimellä "The Dread Prophecies". Se sisälsi uusia alueita, laivojen muokkausmahdollisuuksia ja realistisempaa meritaistelusisältöä.


title: ArcheAge

text: ArcheAge käyttää HackShield-työkalua, jonka tarkoituksena on estää pelaajien huijaamista videopeleissä.


title: ArcheAge

text: Pelaaja voi kerätä kokemusta ja pelin sisäisiä valuuttoja monella eri tavalla. Tutuin on varmasti tehtävien tekeminen, johon kuuluu maa- ja meritaistelua, sekä luolastojen tutkimista. Muita tapoja on kaupankäynti kuskaten rahtia kaupungista toiseen () tai halutessa voi elää piraattina ryöstellen muilta pelaajilta.


title: ArcheAge

text: ArcheAgessa on neljä pelattavaa rotua; lännessä asuvat "Nuianit" ja Haltijat () sekä idässä asuvat "Firranit" ja "Haranit". Jokaisella rodulla on omat erikoiskyvyt ja passiiviset taidot.


title: ArcheAge

text: Normaalisti itämantere ja länsimantere ovat vastakkain sodissa, mutta pohjoisessa asustaa lisäksi "Piraatit" jotka ovat kummankin mantereen vihollisia.


title: ArcheAge

text: Hahmot saavat kehittyessään uusia taitoja, jotka riippuvat suuresti valitusta luokasta. Pelaaja voi valita kolme taitopuutta samanaikaisesti, mikä määrittää pelaajan luokan. Taitopuita on 10, joten mahdollisia pelaajaluokkia on 120.Labor () on pelin tärkein resurssi, koska sitä tarvitaan kaikkialla. Esimerkiksi maanviljelys, esineiden rakentaminen ja kaupankäynti on siitä riippuvainen.


title: ArcheAge

text: Labori kerääntyy automaattisesti ajankanssa. Ilmaispelaajille niitä kertyy 5 jokaista pelissä vietettyä viittä minuuttia kohden. Maksaville Premium-pelaajille niitä kertyy 10 vastaavassa ajassa. Premium-pelaajat kerryttävät Laboria myös pelin ulkopuolella.


title: ArcheAge

text: ArcheAgessa on 21 eri ammattia, jotka kattavat taitoja kalastamisesta kaupankäyntiin ja kasvien keräämisestä talojen rakentamiseen. Eri asiat nostavat omia ammattejaan mutta lopussa vain kolme ammattia voi olla täysissä pisteissä.


title: ArcheAge

text: Pelaaja voi olla osa perhettä () ja klaania () samaan aikaan. Perhe on pieni yhteisö ja klaani on suuren joukon ryhmittymä. Omia maita ja farmeja voi esimerkiksi jakaa joko perheen tai klaanin kesken.


title: ArcheAge

text: ArcheAge pelin tarina perustuu korealaiseen Jeon Min-heen kirjoittamaan "The ArcheAge Chronicles" kirjaan.


title: ArcheAge

text: PvP:tä voi harrastaa myös sotien ulkopuolella, mutta suurimmat mantereidenväliset sodat käydään usein eri tapahtumien aikana meritaisteluina. Myös jotkut maa-alueet ovat sotatilassa, jolloin pelaajat voivat taistella toisiaan vastaan.


title: ArcheAge

text: Areenat ovat yksi paikka harrastaa pelaajien välistä taistelua.


title: ArcheAge

text: Lokakuussa 2014 MPOGD valitsi ArcheAgen kuukauden parhaaksi peliksi.


title: Opel Karl

text: Opel Karl on Opelin vuodesta 2014 lähtien valmistama A-segmentin automalli, joka korvasi Opel Agilan. Auto on Opel-malliston pienin malli, ja se nimettiin merkin perustajan, Adam Opelin vanhimman pojan Carlin mukaan. Isossa-Britanniassa autoa myydään nimellä Vauxhall Viva. Karlia valmistetaan Etelä-Koreassa samalla tehtaalla sisarmallinsa Chevrolet Sparkin kanssa. Mallin myynti alkoi Suomessa kesällä 2015.


title: Opel Karl

text: Vuoden 2015 Euro NCAP -kolaritestistä Karl sai tulokseksi neljä tähteä viidestä.


title: Opel Karl

text: Karl on noin 3,7 metriä pitkä. Auton pyörät on sijoitettu aivan korin nurkkiin, jotta sisätilat voitaisiin hyödyntää parhaalla mahdollisella tavalla. Näin akselivälistä tulee kokonaismittoihin nähden pitkä, hieman alle 2,4 metriä.


title: Opel Karl

text: Karlissa on General Motorsin 1,0-litrainen kolmesylinterinen suorasuihkutustekniikkaan perustuva 75-hevosvoimainen bensiinimoottori. Voimansiirtona on viisivaihteinen manuaalivaihteisto tai viisiportainen robottivaihteisto, "Easytronic".


title: Opel Karl

text: Varustetasot ovat Suomessa Enjoy ja Innovation (aik. Cosmo).


title: Opel Karl

text: Enjoy-varusteluun kuuluu kuusi turvatyynyä, ESP, Opel Eye -järjestelmä, 15 tuuman muotovanteet, kauko-ohjattava keskuslukitus, manuaali-ilmastointi, vakionopeudensäädin, ajotietokone, kaksiosainen takaselkänoja, sähköikkunat edessä, kuudessa suunnassa säädettävä kuljettajan istuin (matkustajan neljässä), lukuvalot edessä, lämmitettävät peilit, rengaspaineiden valvontajärjestelmä, R300-radio, päiväajovalot ja takaspoileri.


title: Opel Karl

text: Innovationissa on lisäksi 15 tuuman kevytmetallivanteet, musta B-pilari, kromatut sisäovenkahvat, osittain nahkaverhoillut istuimet, tummennetut takaikkunat, sumuvalot, nahkaverhoiltu monitoimiohjauspyörä, tavaratilan valaistus, sisätilojen tunnelmavalaistus, etumatkustajan meikkipeili, Bluetooth-järjestelmä ja automaatti-ilmastointi.


title: Opel Karl

text: Pariisin autonäyttelyssä syyskuussa 2016 esiteltiin katumaasturimainen Karl Rocks, jossa on erilaisia ulkonäöllisiä koristeita, kuten mustat pyöränkotelot, suuremmat puskurit ja kattokaiteet.


title: Karsinooma

text: Karsinooma on syövän muoto, joka saa alkunsa pintasolukosta eli epiteelistä. Karsinooma on kaikkein yleisin syöpämuoto, ja pääosa keuhkojen, mahalaukun, suoliston, virtsarakon ja ihon syövistä on karsinoomia. Kasvain todetaan karsinoomaksi mikroskooppitutkimuksessa. Karsinooman alalajeja ovat esimerkiksi adenokarsinooma, basaalisolukarsinooma, levyepiteelikarsinooma, papillaarinen karsinooma, musinoosi karsinooma ja uroteliaalinen karsinooma.


title: Kristaps Baževičs

text: Kristaps Baževičs (s. 2. elokuuta 1994 Riika, Latvia) on latvialainen jääkiekkopuolustaja, joka pelaa try-outilla Itävallan Erste Bank Eishockey Ligan slovenialaisjoukkue Olimpija Ljubljanassa.


title: Kristaps Baževičs

text: Baževičs on EVHS:n kasvatti. Hän siirtyi jo 15-vuotiaana Ruotsiin ja AIK IF:n U16-junioreihin kaudeksi 2009–2010. Kesken kauden 2010–2011 Baževičs siirtyi seuran J18-junioreista Lidingö Vikingsiin, jossa hän debytoi kauden aikana myös miesten peleissä pelattuaan Ruotsin II-divisioonassa yhden runkosarja- ja kaksi nousukarsintasarjan ottelua.


title: Kristaps Baževičs

text: WHL-joukkue Prince Albert Raiders varasi Baževičsin 24. pelaajana . Hän siirtyi joukkueeseen kaudeksi 2011–2012, mutta vain kahden siellä pelatun ottelun jälkeen Baževičs vaihtoi NAHL-junioriliigan Alaska Avalancheen. Kauden 2012–2013 hän aloitti samassa liigassa Johnstown Tomahawksin riveissä, mutta Baževičs vaihtoi sieltä Wichita Falls Wildcatsiin tammikuussa 2013.


title: Kristaps Baževičs

text: Kesällä 2014 Baževičs siirtyi try-outille SM-liigajoukkue Porin Ässiin, jonne hän sai elokuussa vuoden mittaisen sopimuksen. Baževičs pelasi kauden 2014–2015 kuitenkin kokonaan seuran A-nuorissa. Hän voitti koko A-nuorten SM-liigan tehotilaston lukemalla +37 ja palkittiin kauden päätteeksi Raimo Helminen -palkinnolla. Kaudeksi 2015–2016 Baževičs siirtyi vuoden mittaisella sopimuksella Mestis-joukkue TuToon. Hän purki sopimuksensa kuitenkin yhteisymmärryksessä jo ennen kauden alkua elokuussa 2015. Baževičs pelasi alkukaudella kaksi ottelua kotimaansa pääsarjan HK Zemgalessa, kunnes hän teki syyskuun 2015 lopulla loppukauden mittaisen sopimuksen Mestiksen nousijajoukkue Kokkolan Hermeksen kanssa. Baževičsin kausi päättyi kuitenkin runkosarjaan loukkaantumisen vuoksi.


title: Kristaps Baževičs

text: Heinäkuussa 2016 Baževičs palasi kotimaahansa ja siirtyi try-outille KHL-joukkue Dinamo Riikaan. Hän jäi kuitenkin ilman sopimusta ja siirtyi elokuussa try-outille Itävallan Erste Bank Eishockey Ligan slovenialaisjoukkue Olimpija Ljubljanaan.


title: Kristaps Baževičs

text: Baževičs pelasi alle 20-vuotiaiden IA-divisioonan MM-kilpailuissa vuonna 2014, jolloin hän voitti hopeaa. Baževičs edusti myös Latvian alle 17-vuotiaiden maajoukkuetta Euroopan nuorten olympiafestivaaleilla vuonna 2011. Hän on pelannut myös kolme ottelua Latvian A-maajoukkueessa.


title: Sonic Drift

text: Sonic Drift on Segan kehittämä ja julkaisema ajopeli, joka on julkaistu vuonna Sega Game Gearille. Peli kuuluu "Sonic the Hedgehog" -pelisarjaan.


title: Sonic Drift

text: Pelattavia hahmoja ovat Sonic, Tails, Amy ja Robotnik.


title: HMS Minbåt N:o 5

text: HMS Minbåt N:o 5 (runkonumerot B3 ja V3) oli Ruotsin laivaston vuonna 1879 vesillelaskettu torpedovene.


title: HMS Minbåt N:o 5

text: Alus tilattiin Tukholmasta kaleeritelakalta. Se laskettiin vesille vuonna 1879 ja liitettiin laivastoon vuotta myöhemmin.


title: HMS Minbåt N:o 5

text: Vuonna 1887 kymmenpiippuinen konekivääri korvattiin kaksipiipuisella 25 millimetrin M/84 -konekiväärillä. Samana vuonna alus nimettiin uudelleen "Stångminbåt N:o 147":ksi. Vuonna 1899 poistettiin torpedot ja alus muutettiin vuosina 1903-1905 vartioveneeksi, jolloin siihen asennettiin uusi höyrykone ja kattilat. Samalla aseistukseksi tuli yksi 37 millimetrin M/89B -pikatykki. Muutostöiden päätyttyä alus luovutettiin vastaperustetulle rannikkotykistölle. Vuonna 1899 alus sai uuden nimen "HMS Bevakningsbåt B3" ja vuonna 1905 alus luokiteltiin yhteysalukseksi numerolla V3. Se liitettiin osaksi Karlskronan rannikkolinnaketta. Alus poistettiin palveluksesta 15. lokakuuta 1926.


title: HMS Minbåt N:o 6

text: HMS Minbåt N:o 6 (runkonumerot B4 ja V4) oli Ruotsin laivaston vuonna 1879 vesillelaskettu torpedovene.


title: HMS Minbåt N:o 6

text: Alus tilattiin Tukholmasta kaleeritelakalta. Alus laskettiin vesille vuonna 1879 ja se liitettiin laivastoon vuotta myöhemmin.


title: HMS Minbåt N:o 6

text: Vuonna 1887 kymmenpiippuinen konekivääri korvattiin kaksipiipuisella 25 millimetrin M/84 -konekiväärillä. Samana vuonna alus nimettiin uudelleen "Stångminbåt N:o 149":ksi. Vuonna 1899 poistettiin torpedot ja alus muutettiin vuosina 1903-1905 vartioveneeksi, jolloin siihen asennettiin uusi höyrykone ja kattilat. Samalla aseistukseksi tuli yksi 37 millimetrin M/89B -pikatykki. Muutostöiden päätyttyä alus luovutettiin vastaperustetulle rannikkotykistölle. Vuonna 1899 alus sai uuden nimen "HMS Bevakningsbåt B4" ja vuonna 1905 alus luokiteltiin yhteysalukseksi numerolla V4. Se liitettiin osaksi Vaxholman rannikkolinnaketta. Alus poistettiin palveluksesta 9. toukokuuta 1930.


title: HMS Minbåt N:o 7

text: HMS Minbåt N:o 7 (runkonumerot B5 ja V5) oli Ruotsin laivaston vuonna 1879 torpedovene.


title: HMS Minbåt N:o 7

text: Alus tilattiin Tukholmasta kaleeritelakalta. Alus laskettiin vesille vuonna 1879 ja se liitettiin laivastoon vielä samana vuonna.


title: HMS Minbåt N:o 7

text: Vuonna 1887 kymmenpiippuinen konekivääri korvattiin kaksipiipuisella 25 millimetrin M/84 -konekiväärillä. Samana vuonna alus nimettiin uudelleen "Stångminbåt N:o 151":ksi. Vuonna 1899 poistettiin torpedot ja alus muutettiin vuosina 1903-1905 vartioveneeksi, jolloin siihen asennettiin uusi höyrykone ja kattilat. Samalla aseistukseksi tuli yksi 37 millimetrin M/89B -pikatykki. Muutostöiden päätyttyä alus luovutettiin vastaperustetulle rannikkotykistölle. Vuonna 1899 alus sai uuden nimen "HMS Bevakningsbåt B5" ja vuonna 1905 alus luokiteltiin yhteysalukseksi numerolla V5. Se liitettiin osaksi Vaxholman rannikkolinnaketta, mistä se siirrettiin myöhemmin Älvsborgin rannikkolinnakkeelle. Alus poistettiin palveluksesta 14. joulukuuta 1923.


title: HMS Galdr

text: HMS Galdr (runkonumerot 65, B8 ja V8) oli Ruotsin laivaston vuonna 1885 vesillelaskettu Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.


title: HMS Galdr

text: Alus tilattiin Tukholmasta laivastontelakalta. Alus laskettiin vesille 18. toukokuuta 1885 ja liitettiin laivastoon viikkoa myöhemmin 26. toukokuuta.


title: HMS Galdr

text: Vuonna 1887 alus nimettiin "Minbåt N:o 65":ksi. Alus muutettiin vartioveneeksi vuosina 1907-1909 nimellä "Bevakningsbåt B8", jolloin sen aseistuksena oli ainoastaan 37 mm kan M/98B -tykki. Vuonna 1910 alus luokiteltiin uudelleen yhteysalukseksi runkonumerolla V8. Vuonna 1919 alus siirrettiin rannikkotykistölle, joka liitti sen Vaxholmin linnakkeelle. Alus poistettiin palveluksesta 13. tammikuuta 1928.


title: Sonic Labyrinth

text: Sonic Labyrinth on spin-off-peli, joka julkaistiin Japanissa, Pohjois-Amerikassa ja Euroopassa Sega Game Gearille vuonna 1995. Sonicin täytyy saada avaimet neljässä tasossa ennen Dr. Eggmanin hyökkäystä pelin lopussa. Se oli Sonicin toinen spin-off-peli käsikonsolille, joka valmistettiin Sonic the Hedgehog Spinball 8-bittisen pelin jälkeen.


title: HMS Narf

text: HMS Narf (runkonumerot 67, B9 ja V9) oli Ruotsin laivaston vuonna 1886 vesillelaskettu Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.


title: HMS Narf

text: Alus tilattiin Tukholmasta laivastontelakalta. Alus laskettiin vesille 5. elokuuta 1886 ja se liitettiin laivastoon vielä saman vuonna 27. syyskuuta .


title: HMS Narf

text: Alus nimettiin "Minbåt N:o 67":ksi jo palvelukseen otettaessa. Alus muutettiin vartioveneeksi vuosina 1907-1909 nimellä "Bevakningsbåt B9", jolloin sen aseistuksena oli ainoastaan 37 mm kan M/98B. Vuonna 1910 alus luokiteltiin uudelleen yhteysalukseksi runkonumerolla "V9". Vuonna 1919 alus siirrettiin rannikkotykistölle, joka liitti sen Vaxholmin linnakkeelle. Alus poistettiin palveluksesta 13. tammikuuta 1928.


title: HMS Nörve

text: HMS Nörve (runkonumerot 69, B10 ja V10) oli Ruotsin laivaston Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.


title: HMS Nörve

text: Alus tilattiin Tukholmasta laivastontelakalta ja se laskettiin vesille 13. lokakuuta 1886. Alus liitettiin laivastoon vielä saman vuonna 22. marraskuuta .


title: HMS Nörve

text: Alus nimettiin "Minbåt N:o 69":ksi jo palvelukseen otettaessa. Se muutettiin vartioveneeksi 1907-1909 nimellä "Bevakningsbåt B10", jolloin sen aseistuksena oli ainoastaan 37 mm kan M/98B. Vuonna 1910 alus luokiteltiin uudelleen yhteysalukseksi "Vedettbåten N:r 10" runkonumerolla V10. Vuonna 1919 alus siirrettiin rannikkotykistölle, joka liitti sen Karlskronan linnakkeelle. Alus poistettiin palveluksesta 13. tammikuuta 1928.


title: Oulujoki (yritys)

text: Oulujoki Oy (vuoteen 1981 Oulujoki Osakeyhtiö) oli vuosina 1941–1991 toiminut energiayhtiö, jonka neljä yritystä perusti Oulujoen valjastamiseksi sähkön tuotantoon ja joka sulautui Imatran Voimaan ja sen myötä edelleen Neste Oy:n kanssa Fortum Oyj:ksi.


title: Oulujoki (yritys)

text: Oulujoki Osakeyhtiö perustettiin 27. toukokuuta 1941 edellisen vuoden marraskuussa tehdyn sopimuksen perusteella, jossa Imatran Voima, A. Ahlström Oy, Yhtyneet Paperitehtaat Oy ja Tampereen Pellava- ja Rauta-Teollisuus Oy (Tampella) olivat sopineet Oulujoen koskien rakentamisesta Oulun kaupungin omistamaa Merikoskea lukuun ottamatta. Suomen valtio oli yhtiön omistaja Imatran Voiman kautta, jonka osuus Oulujoki Osakeyhtiössä oli 65,6 %. Tampellan osuus oli 16,75 %, A. Ahlströmin osuus 10,65 % ja Yhtyneiden Paperitehtaiden osuus 7,00 %. Kaupparekisteriin Oulujoki Osakeyhtiö merkittiin 13. kesäkuuta 1941. Kansaneläkelaitos osti vuonna 1948 A. Alhströmin osakkeet mutta myi ne Imatran Voimalle vuonna 1969. Imatran Voima luovutti puolestaan jo vuonna 1964 yhteensä 10 000 osaketta eli 0,28 % omistuksesta suoraan valtiolle, vastikkeena saamistaan Kemijoki Oy:n osakkeista. Valtion vuoden 1968 tulo- ja menoarviossa esille otettu Oulujoki Osakeyhtiön sulautuminen Imatran Voimaan saattoi toteutua, kun Imatran Voima oli 31. joulukuuta 1981 hankkinut kaikki muut osakkeet itselleen eli omisti 99,72 % yhtiöstä. Fuusiota olivat vastustaneet voimalaitosalueiden kunnat kunnallisverotulojen pienenenemisen takia. Sulautuminen tapahtui kuitenkin vasta 31. joulukuuta 1991.


title: Oulujoki (yritys)

text: Vuosina 1941–1957 Oulujoki Osakeyhtiö rakensi ja otti tuotantoon Oulujoella seitsemän voimalaitosta, Oulujärvestä alkaen alavirtaan: Jylhämän voimalaitos, Nuojuan voimalaitos, Utasen voimalaitos, Ala-Utoksen voimalaitos, Pällin voimalaitos, Pyhäkosken voimalaitos ja Montan voimalaitos. Viimeksi mainitun yhteyteen rakennettiin Montan kalanviljelylaitos vuonna 1955. Lisäksi yhtiö rakensi vuosina 1957–1963 ja otti tuotantoon Oulujoen vesistön Hyrynsalmen reitin Emäjokeen kolme voimalaa ja osti yhden Kiehimänjokeen rakennetun valmiin voimalan. Ne ovat Ämmänsaaresta alkaen alavirtaan: Ämmän voimalaitos, Aittokosken voimalaitos, Seitenoikean voimalaitos ja Leppikosken voimalaitos, joka ostettiin Kajaani Oy:ltä vuonna 1962. Yhtiön toteuttama vesivoiman rakentaminen päättyi Aittokosken voimalaitoksen vihkiäisjuhlaan 6. kesäkuuta 1963, johon osallistui myös presidentti Urho Kekkonen. Voimalaitosten rakentamisessa työskenteli enimmillään noin 4 000 henkilöitä ja niiden yhteyteen perustettiin kokonaisia yhdyskuntia, kuten Jylhämä.


title: Oulujoki (yritys)

text: Yhtiön johtokunnan ensimmäiset jäsenet olivat Väinö Tanner (puheenjohtaja), Hugo Malmi, joka valittiin yhtiön ensimmäiseksi toimitusjohtajaksi, Alfons Alftan, Arno Solin ja Rudolf Walden. Pisimpään johtokunnassa toimi Niilo Saravirta, ensin perustamisen yhteydessä varajäsenenä ja sitten jäsenenä aina vuoteen 1977 asti eli yhteensä 37 vuotta. Johtokunnan puheenjohtajina toimivat Aleksi Aaltonen, Aarre Simonen, Heikki Lehtonen, Pentti Alajoki ja Kalevi Numminen. Yhtiön toimitusjohtajina työskentelivät:


title: Viipurin taistelu (1941)

text:
Viipurin taistelu oli osa Karjalankannaksen takaisinvaltausoperaatiota 1941. Siinä Suomen Puolustusvoimat valtasi Moskovan rauhassa menetetyn Viipurin kaupungin ympäristöineen. Kaupunki vallattiin taisteluitta Neuvostojoukkojen vetäydyttyä sieltä. Samalla kaupungin eteläpuolelle jäi mottiin osia kolmesta neuvostoliittolaisesta divisioonasta. Syntynyt Porlammen motti oli Jatkosodan suurin. Osa joukoista onnistui pakenemaan motista maaston kautta, mutta vetäytyvät joukot menettivät raskaan kalustonsa. Viipurissa järjestettiin 31. elokuuta voitonparaati taisteluiden vielä ollessa käynnissä kaupungin lähimaastossa.
Suomi oli menettänyt Talvisodan päättäneessä Moskovan rauhassa 1940 toiseksi suurimman kaupunkinsa Viipurin. Saksan hyökättyä Neuvostoliittoon kesäkuun 22. päivänä 1941 tarjoutui Suomen johdolle mahdollisuus hankkia talvisodassa menetetyt alueet takaisin. Suomen osalta jatkosodan katsotaan alkaneen 25. kesäkuuta Neuvostoliiton pommitettua Suomea. Suomen armeijalla ei ollut riittävästi voimia hyökätä yhtä aikaa koko itärajan pituudelta. Pohjois-Suomi jätettiin saksalaisten vastuulle. Suomalaisten hyökkäys alkoi ensin 10. heinäkuuta Laatokan Karjalassa, jossa hyökkäys pysähtyi Kannaksen operaation ajaksi 24. heinäkuuta. Karjalankannaksen joukot olivat jaettu kahteen armeijakuntaan. Itäisellä kannaksella II armeijakunta aloitti hyökkäyksensä 1. elokuuta. Se eteni elokuun puoliväliin mennessä syvälle Viipuria puolustavien neuvostojoukkojen sivustaan ylittäen Vuoksen Hopeasalmella 18. elokuuta. Viipuriin tehtävän saarrostavan hyökkäyksen edellytykset oli täten luotu.
Läntisestä Karjalankannaksesta vastasi kenraaliluutnantti Lennart Oeschin komentama IV armeijakunta vastuualueenaan rintamalinja Suomenlahdesta Vuoksen vesistöön. Ennen 21. elokuuta alkanutta hyökkäystä armeijakunnan lohkolla, rintama seuraili Moskovan rauhan 1940 linjaa. Äärimmäisenä oikealle oli ryhmitetty eversti Bertel Winellin komentama 8. divisioona välillä Suomenlahti–Viipurin rantatie. Suoraan armeijakunnan komennossa ollut vahvennettu jalkaväkirykmentti 25 vastasi Viipurin rantatiestä Saimaan kanavalle. Siitä eteenpäin vastuussa oli eversti Einar Vihman komentama 12. divisioona. Selustassa oli reservissä eversti Kaarlo Viljasen komentama 4. divisioona. Vuoksen toisella puolella oli II armeijakuntaan kuulunut 18. divisioona, jonka joukot olivat jo ylittäneet Vuoksen Hopeasalmella.


title: Viipurin taistelu (1941)

text:
Neuvostoliiton puolella Karjalankannaksen puolustuksesta vastasi kenraaliluutnantti Mihail Gerasimovin komentama 23. armeija. Rintamalinjalla äärimmäisenä vasemmalla välillä Suomenlahti–Saimaan kanava oli eversti Jevgeni Tsukanovin komentama 123. divisioona. Saimaan kanavan ja Vuoksen pohjoispään nurkkaa puolusti kenraalimajuri Vladimir Kirpitšnikovin komentama 43. divisioona. Siitä koilliseen pitkin Vuoksea oli kenraalimajuri Vasili Konkovin komentama 115. divisioona. Viipurin suunnalla olleita neuvostoliittolaisjoukkoja oli heikennetty heinäkuussa Suomenlahden eteläpuolella edenneiden saksalaisjoukkojen Leningradille muodostaman uhan takia.
Suomalaisten aloittivat hyökkäyksen IV armeijakunnan vasemmalla Vuokseen rajoittuvalla siivellä 12. divisioonan voimin tavoitteenaan saavuttaa yhteys Vuoksen Hopeasalmella ylittäneeseen 18. divisioonan joukkoihin. Neuvostojoukot olivat aloittaneet irtautumisen asemistaan jo edellisenä yönä. Suomalaiset etenivät nopeasti Vuoksen suuntaisesti ja divisioonat kohtasivat. Vuoksen ylittäneet 18. divisioonan osat alistettiin IV armeijakunnalle.


title: Viipurin taistelu (1941)

text: Neuvostojoukkojen suunnitelmana oli ollut vetäytyä rajalta uusiin puolustusasemiin Viipurin edustalle noin 15 kilometrin päähän kaupungin keskustasta linjalle Tervajoki–Vahviala–Torikka–Kilpeenjoki–Kavantsaari–Karisalmi. Suomalaisten nopea eteneminen koko IV armeijakunnan rintamanleveydellä kuitenkin esti suunnitelman toteuttamisen. Vuoksen laitaa edennyt armeijakunnan oikea siipi oli edennyt kauas Viipurin itäpuolelle, jossa se kääntyi kohti lounasta aiheuttaen vakavan saarrostusuhan Viipuria puolustaville joukoille.


title: Viipurin taistelu (1941)

text: Neuvostojoukot tekivät 24. elokuuta voimakkaan vastahyökkäyksen Viipurin kaakkoispuolella tavoitteenaan työntää etenevät suomalaisjoukot takaisin Vuoksen taakse. Hyökkäykseen osallistui Neuvostoliiton 115. ja 123. divisioona, 43. divisioonan jäädessä puolustamaan pussin perälle jäänyttä Viipuria. Suomalaisten onnistui vaivoin torjua vastahyökkäys.


title: Viipurin taistelu (1941)

text: Samoihin aikoihin IV armeijakunnan oikealla siivellä edennyt 8. divisioona saavutti Viipurinlahden ja ylitti sen Lihaniemen kohdalla hyökäten neuvostojoukkojen selustaan. Näin oli muodostunut kaksisuuntainen saarrostus, jonka kärjet etenivät uhkaavasti kohti toisiaan. Suomalaisten onnistui nopeasti katkaista Viipurista tulevat maantiet ja junaradat, mutta joukkojen voimat riittivät sulkemaan syntyneen Porlammin motin vasta 30. elokuuta. Siihen asti Viipurin suunnalta pääsi irtautumaan maaston kautta vielä tuhansia neuvostosotilaita suomalaisten rintamassa olleen muutaman kilometrin levyisen aukon kautta. Kiivaat taistelut jatkoivat motissa aina 1. syyskuuta asti.


title: Viipurin taistelu (1941)

text:
Suomalaisjoukot saapuivat eri suunnista Viipuriin 29. elokuuta. Viipurin torniin vedettiin Suomen lippu klo 17.35. Elokuun 31. Viipurissa järjestettiin suuri voitonparaati taisteluiden yhä jatkuessa kaupungin lähistöllä. Viipurin valtauksesta ja paraatista tehtiin myös erillinen Puolustusvoimain katsaus, jota esitettiin kotirintamalla.
Neuvostoliiton viralliset tappioluvut olivat 10 649 sotilasta, joista 2 176 kaatuneina, 6 014 haavoittuneina ja 2 141 kadonneina. Luvut ovat ristiriidassa suomalaisten omien tietojen kanssa, sillä suomalaiset ottivat noin 9 000 sotavankia, joiden joukossa 43. divisioonan komentaja kenraalimajuri Vladimir Kirpitšnikov. Hän oli ainoa suomalaisten vangitsema kenraali toisessa maailmansodassa. Lisäksi suomalaiset saivat sotasaaliina mm. 306 tykkiä, 246 kranaatinheitintä, 272 konekivääriä, 55 panssarivaunua, 673 autoa, lähes 300 traktoria ja noin 4 500 hevosta. Suomalaisten kokonaistappiot olivat 2 215 miestä, sisältäen kaatuneet, haavoittuneet ja kadonneet.


title: Viipurin taistelu (1941)

text: Venäläiset antoivat vetäytymiskäskyn Viipurin seudulta liian myöhään, jonka seurauksena he menettivät paljon sotilaita ja isot määrät raskasta kalustoa. Neuvostojoukkojen vetäytyminen muuttui paoksi, eivätkä he kyenneet vakaannuttamaan rintamalinjaa käsketylle Muolaan tasalle Karjalankannaksella. Suomalaisjoukkojen onnistui painaa Neuvostojoukot aina vanhan rajan taakse. Osan neuvostojoukoista onnistui paeta Koiviston edustan saarille, joista heidät evakoitiin meritse syys–lokakuun aikana. Kannaksella siirryttiin asemasotaan syyskuun puolivälissä.


title: Jorma Cantell

text: Jorma Cantell (s. 18. maaliskuuta 1935) on suomalainen toimittaja ja kirjailija.


title: Jorma Cantell

text: Mikkelistä kotoisin ollut Cantell opiskeli historiaa Helsingin yliopistossa ja valmistui humanististen tieteiden kandidaatiksi. Hän toimi 1960-luvulla Partiopoikajärjestön tiedotussihteerinä 1960–1961, Uuden Suomen toimittajana 1961–1963, Ylioppilaslehden päätoimittajana 1963–1966 ja Suomen Sosialidemokraatin eduskuntatoimittajana 1967–1970. Tämän jälkeen Cantell oli Metallityöväen liiton tiedotussihteerinä, Ahjo-lehden päätoimittajana 1970–1973 ja Suomen Sosialidemokraatin toisena päätoimittajana 1973–1976. Cantell irtisanoutui Suomen Sosialidemokraatista 13. syyskuuta 1976 vastalauseena lehden alistamiselle SDP:n tarkempaan valvontaan. Myöhemmin hän työskenteli Valco Oy:n henkilöstö- ja suhdetoimintajohtajana 1976–1979. Cantell kuului 1960- ja 1970-luvulla SDP:ssä muun muassa Kalevi Sorsan lähipiiriin.


title: Jorma Cantell

text: Cantell oli sitten omistamansa "Viestintäkanava Oy":n toimitusjohtajana vuodesta 1980 alkaen. Hän toimi myös Osuuspankkien palkansaajaosaston yhteyspäällikkönä ja YV-lehden toimituspäällikkönä 1985–1988 sekä Eläke-Varman tiedotussihteerinä 1994–1995.


title: Jorma Cantell

text: Cantell julkaisi omakustanteena muistelmakirjansa "Tyhjäntoimittajan tunnustuksia" vuonna 2008. Cantell on kirjoittanut myös yhden Uusi Suomi -lehden toimitukseen sijoittuvan dekkarin "Murha lehtitalossa" ja suomentanut kirjoja.


title: CAF:n karsinnat jalkapallon maailmanmestaruuskilpailuihin 2018

text: Vuoden 2018 jalkapallon MM-kilpailujen karsintoihin osallistui Afrikan maanosaliitosta CAF:sta 54 joukkuetta. Karsinnat alkoivat lokakuussa 2015.


text: CAF:n karsinnat jaettiin neljään kierrokseen. Ensimmäisellä kolmella kierroksella vähennettiin joukkueiden määrä kahteenkymmeneen. Loput 20 joukkuetta jaettiin viiteen neljän joukkueen lohkoon, joiden voittajat etenivät lopputurnaukseen.


text: Ensimmäisen kierroksen otteluparit arvottiin 25. heinäkuuta 2015 Pietarissa.


text: Toisen kierroksen otteluparit arvottiin 25. heinäkuuta 2015 Pietarissa.


text: Kolmannelle kierrokselle selviytyvät toisen kierroksen voittajat. Kolmannen kierroksen lohkojen voittajat selviytyvät lopputurnaukseen. Kierroksen arvontatilaisuus pidettiin 24. kesäkuuta 2016 Kairossa.


title: Santarcangelo di Romagna

text: Santarcangelo di Romagna on kunta Italiassa olevassa Riminin maakunnassa Emilia-Romagnan alueella. Sen vanhakaupunki kapeine kujineen on rakennettu Colle Giove -nimisen mäen päällä. Siellä sijaitsevat myös tärkeimmät nähtävyydet. Niitä ovat paavi Klemens XIV kunniaksi rakennettu riemukaari sekä kaupunkikuvaa hallitseva kellotorni. Kaupunki on tullut tunnetuksi heinäkuussa pidettävästä kansainvälisestä teatterifestivaalista, joka on järjestetty vuodesta 1971 lähtien.


title: UEFA:n karsinnat jalkapallon maailmanmestaruuskilpailuihin 2018

text: Vuoden 2018 jalkapallon MM-kilpailujen karsintoihin osallistui Euroopan maanosaliitosta UEFA:sta 52 joukkuetta. Karsinnat alkoivat syyskuussa 2016. UEFA:sta lopputurnaukseen pääsi 13 joukkuetta.


text: UEFA:n karsinnat jaettiin kahteen kierrokseen. Ensimmäisellä kierroksella kaikki joukkueet jaettiin 9 lohkoon. Lohkojen voittajat etenivät suoraan lopputurnaukseen ja kahdeksan parasta lohkokakkosta etenivät toiselle kierrokselle. Toiselle kierrokselle osallistuvat joukkueet arvottiin ottelupareihin, jotka pelasivat kaksiosaisen ottelusarjan. Ottelusarjojen voittajat etenivät lopputurnaukseen.


text: Ensimmäisen kierroksen lohkoarvonta suoritettiin 25. heinäkuuta 2015 Konstantinin palatsissa Pietarissa.


text: Karsintoihin osallistuneet joukkueet jaettiin kuuteen koriin FIFA-rankingin (heinäkuussa 2015) perusteella. Johtuen tv-oikeuksista Englanti, Ranska, Saksa, Alankomaat, Italia ja Espanja arvottiin lohkoihin, joissa on kuusi joukkuetta. Poliittisista syistä Azerbaidžania ja Armeniaa ei voitu arpoa samaan lohkoon.


text: Suluissa FIFA-ranking heinäkuussa 2015.


text: "Sveitsi voitti 1–0 yhteistuloksella."


text: "Kroatia voitti 4–1 yhteistuloksella."


text: "Tanska voitti 5–1 yhteistuloksella."


text: "Ruotsi voitti 1–0 yhteistuloksella."


title: John Alcott

text: John Alcott (1931 Lontoo – 28. heinäkuuta 1986 Cannes, Ranska) oli brittiläinen elokuvaaja, joka tunnetaan erityisesti yhteistyöstään ohjaaja Stanley Kubrickin kanssa tämän neljässä elokuvassa: ", Kellopeliappelsiini, Barry Lyndon" ja "Hohto".


title: John Alcott

text: John Alcott syntyi Gainsborough Studios -elokuvayhtiön tuotantopäällikön Arthur Alcottin poikana ja pääsi jo nuorena aloittamaan elokuvauransa klaffipoikana. Hänen suuri tilaisuutensa tuli kesken Kubrickin "Avaruusseikkailun" yli kaksi vuotta kestäneitä kuvauksia, kun pääkuvaaja Geoffrey Unsworth joutui jättämään hankkeen vuoden jälkeen muiden sitoutumusten vuoksi. Kubrick nosti apulaiskuvaaja Alcottin pääkuvaajaksi, ja heidän yhteistyönsä kesti läpi 1970-luvun ja yhteensä neljän elokuvan.


title: John Alcott

text: Alcott tunnetaan luonnonmukaiseen valaisuun pyrkineenä kuvaajana, mistä ääriesimerkkinä ovat pelkässä kynttilänvalossa erittäin valovoimaisella objektiivilla kuvatut kohtaukset "Barry Lyndonissa". Myös "Hohdon" Sheppertonin studioille rakennettu suuri hotelli-interiööri valaistiin lähes pelkästään osana lavastusta näkyvillä sisustusvalaisimilla.


title: John Alcott

text: Kubrickin elokuvien ohella John Alcott toimi pääkuvaajana muun muassa elokuvissa "Poliisipiiri Fort Apache" (1981), "" (1984), "Ei pakotietä" (1987) ja "Kun rohkeus pettää" (1987).


title: John Alcott

text: Alcott sai vuoden 1976 Oscar-gaalassa parhaan kuvauksen palkinnon elokuvasta "Barry Lyndon". Hän kuoli sydänkohtaukseen 55-vuotiaana Ranskan Cannesissa.


title: Pojan kuolema

text: Pojan kuolema on Veikko Huovisen vuonna 2007 ilmestynyt kirja, jonka aiheena on oman pojan masennus ja itsemurha.


title: Lars D. Eriksson

text: Lars David Eriksson (s. 10. marraskuuta 1938 Maarianhamina) on suomalainen juristi ja Helsingin yliopiston julkisoikeuden emeritusprofessori.


title: Lars D. Eriksson

text: Eriksson valmistui oikeustieteen tohtoriksi 1980. Hän toimi Helsingin yliopistossa julkisoikeuden vt. apulaisprofessorina 1972–1982, apulaisprofessorina 1982–1998 ja professorina 1998–2001. Eriksson on osallistunut aktiivisesti yhteiskunnalliseen keskusteluun perusoikeuksien ja vähemmistöjen puolustajana sekä valtaapitävien arvostelijana.


title: Lars D. Eriksson

text: Eriksson oli 1960-luvulla Ruotsalaista Kansanpuoluetta lähellä olleen Nyliberala studentförbundet -opiskelijajärjestön hallituksen puheenjohtajana, mutta hän siirtyi sitten sosialidemokraattien ja myöhemmin kommunistien kannattajaksi. Eriksson oli Suomen Kommunistisen Puolueen keskuskomitean jäsen 1982–1988.


title: Karri Kaitue

text: Karri Kaitue (s. 1964) on suomalainen yritysjohtaja ja hallitusammattilainen, joka toimii elokuusta 2015 alkaen Ekokemin toimitusjohtajana. Hän jätti yhtiön toimitusjohtajuuden syyskuun 2016 lopussa. Sitä ennen hän on tehnyt pitkän uran Outokumpu Oyj:ssä. Hän toimii Taideyliopiston, Destian ja CapManin hallitusten puheenjohtajana sekä Outotecin ja Cargotecin hallitusten jäsenenä. Luotsauspalveluja tarjoavan valtionyhtiö Finnpilotin hallituksesta Kaitue erosi elokuussa 2016 Itä-Uudenmaan käräjäoikeuden tuomittua hänet sakkoihin vesiliikennejuopumuksesta ja vesiliikennerikkomuksesta. Kaitue oli ohjannut venettä noin 1,45 promillen humalassa Kuggenin merialueella.


title: Karri Kaitue

text: Koulutukseltaan hän on oikeustieteen lisensiaatti Helsingin yliopistosta. Hän on suorittanut lisäksi jatko-opintoja Yhdysvalloissa.


title: Karri Kaitue

text: Kaitue eteni Outokummun organisaatiossa 1990–2011 lakimiehestä konsernin varatoimitusjohtajaksi ja toimitusjohtajan sijaiseksi.


title: Karri Kaitue

text: Karri Kaitue on näyttelijä Katariina Kaitueen veli. Heidän äitinsä on käsikirjoittaja-näyttelijä Liisamaija Laaksonen.


title: Saarnilaakson koulu

text: Saarnilaakson koulu on Espoon Saarniraiviossa sijaitseva peruskoulun yläasteen koulu, jossa toimii vuosiluokat 7-9. Koulu aloitti toimintansa elokuussa 1994. Koulun rehtorina toimii Jukka Kuittinen.


title: Saarnilaakson koulu

text: Saarnilaakson koulussa on noin 400 oppilasta. Koulu painottaa opetuksessaan informaatioteknologiaa ja kansainvälisyyttä. Koulun valinnaisainetarjonta on monipuolinen. Koulussa toimii jokaisella vuositasolla yksi erityinen informaatioteknologiapainotteinen luokka, jonne oppilaat valitaan pääsykokeen perusteella. Koulussa on myös pienryhmäopetuksen ja joustavan perusopetuksen luokkia.


title: Luettelo Venäjän laivaston ilmavoimien kalustosta

text: Tämä on luettelo Venäjän laivaston ilmavoimien nykyisestä kalustosta.


title: Luettelo Ranskan maavoimien kalustosta

text: Tämä on luettelo Ranskan maavoimien nykyisestä kalustosta.


title: MGM-140 ATACMS

text: MGM-140 ATACMS () on maavoimien taktinen ohjusjärjestelmä – tykistöohjus. Laukaisualustana on M270 MLRS tai HIMARS-raketinheitinjärjestelmät.


title: MGM-140 ATACMS

text: Kansainväisesti vaikuttavan rypälepommien kiellon myötä kuorma-ammusten markkinat kuivuivat. Tämän johdosta Suomen maavoimat hankki M270 MLRS:eihin päivitykset, jotka mahdollistavat itseohjautuvien järjestelmien kuten ATACMS ja GMLRS käytön. Ensin mainituista käytännössä ainoastaan viimeisin variantti MGM-168 ATACMS – Block IVA tulee kysymykseen, sillä aiemmat ovat ongelmallisia kuorma-ammuksia.


title: MGM-140 ATACMS

text: Sadan miljoonan euron ATACMS-ohjustilaus peruttiin 2014 vedoten korkeisiin kustannuksiin. Puolustusvoimat piti järjestelmää yhtenä tärkeimmistä uskottavan puolustuskyvyn ylläpidon kannalta. Vastaavaa kaukovaikutuskykyä on hankittu Ilmavoimien JASSM-kaupan myötä.


title: Hyökkäys Sydneyn satamaan

text: Hyökkäys Sydneyn satamaan oli toisessa maailmansodan aikainen hyökkäys, jonka japanilaiset tekivät Australiassa sijaitsevaan Sydneyn satamaan 31. toukokuuta - 8. kesäkuuta 1942 välisenä aikana.


title: Hyökkäys Sydneyn satamaan

text: Hyökkäyksessä upotettiin "HMAS Kuttabul", jonka mukana hukkui 21 miehistön jäsentä. Japanilaiset menettivät kolme minisukellusvenettä sekä kaksi partiolentokonetta. Minisukellusveneiden "M-14" ja "M-21" hylyt nostettiin merestä 3. ja 8. kesäkuuta. "M-24:n" hylky löydettiin vasta vuonna 2006.


title: Hyökkäys Sydneyn satamaan

text: Japanilaiset sukellusveneet tulittivat kansitykein myös Newcastlen kaupunkia aiheuttaen pieniä vaurioita rakennuksiin.


title: Hannu Leinonen

text: Hannu Leinonen (s. 1952) on suomalainen toimittaja. Hän työskenteli Kauppalehden vastaavana päätoimittajana vuodesta 2003 vuoden 2012 loppuun, jolloin hän jäi eläkkeelle. Aiemmin hän toimi lehden uutispäätoimittajana 1997–2003.


title: Hannu Leinonen

text: Leinonen on valmistunut toimittajaksi Tampereen yliopistosta vuonna 1975. Hän työskenteli lähes 20 vuotta Helsingin Sanomissa, ensin talous- ja eduskuntatoimittajana ja sitten erilaisissa esimiestehtävissä. 1990-luvun alussa hän oli lehden Lontoon kirjeenvaihtaja.


title: ItäMaito

text: Osuuskunta ItäMaito on noin 2000 maidontuottajan omistama osuuskunta. Se on vuodesta 2010 alkaen toiminut maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi.


title: ItäMaito

text: ItäMaito omistaa Valiosta noin neljäsosan.


title: Kaukolaukaistavat ohjukset

text: Kaukolaukaistavat ohjukset () tai stand-off-aseet ovat pommeja tai ohjuksia, jotka voidaan laukaista torjuntaetäisyyden ulkopuolelta. Käytännössä 50–100 kilometrin päästä kohteesta (liitopommi), 300–1000 km (risteilyohjus) ja alle 1000 km (lyhyen kantaman ballistinen ohjus). Tavanomainen käyttö on hyökkäyksessä maa- tai merimaaleja vastaan. Kaukolaukaisu mahdollistaa esimerkiksi ilmatorjunnan välttämisen. Vastaavaa "kaukovaikutuskykyä" voidaan hakea myös tykistöohjuksilla tai esimerkiksi elektronisen sodankäynnin keinoin. Tehokas käyttö edellyttää tiedustelukykyä, johon soveltuu esimerkiksi lennokit, kaukopartio, SAR-tutka ja tiedustelu ennakkoon.


title: Kaukolaukaistavat ohjukset

text: Kaukolaukaistavia ohjuksia pidetään ilmatorjunnan ja meripuolustuksen (rannikkotykistö ja/tai merimaaliohjukset), jopa itse yleisen asevelvollisuuden ohella niin sanottuina "kynnysasejärjestelminä" (). JASSM-kauppojen yhteydessä annettiin seuraava kuvaus:


title: Kaukolaukaistavat ohjukset

text: Myös Exocet-, Harpoon- ja RBS15-meritorjuntaohjuksia sekä Tomahawk-risteilyohjuksia voi pitää stand-off-aseina.


title: RN Artigliere (1937)

text: RN Artigliere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Artigliere (1937)

text: Alus tilattiin Livornosta OTO:n telakalta. Sen köli laskettiin 15. helmikuuta 1937 ja alus laskettiin vesille vielä saman vuoden lopulla 12. joulukuuta. Alus liitettiin laivastoon 14. marraskuuta 1938.


title: RN Artigliere (1937)

text: Britannian kuninkaallisen laivaston risteilijä "HMS Ajax" vaurioitti alusta pahoin Cape Passeron taistelussa. "HMS York" upotti aluksen seuraavana päivänä.


title: RN Aviere

text: RN Aviere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Aviere

text: Alus tilattiin Livornosta OTO:n telakalta. Sen köli laskettiin 16. tammikuuta 1937 ja vesillelasku tapahtui vielä saman vuoden lopulla 19. syyskuuta. Alus liitettiin laivastoon 31. elokuuta 1938.


title: RN Aviere

text: Alus upotettiin 17. joulukuuta 1942.


title: Fager

text: Fager on muun muassa seuraavien henkilöiden sukunimi:


title: RN Geniere (1938)

text: RN Geniere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Geniere (1938)

text: Alus tilattiin Livornosta OTO:n telakalta. Sen köli laskettiin 26. elokuuta 1937 ja alus laskettiin vesille 27. helmikuuta 1938. Alus liitettiin laivastoon vielä saman vuoden lopulla 14. joulukuuta.


title: RN Geniere (1938)

text: Alus upotettiin 1. maaliskuuta 1943.


title: RN Camicia Nera (1937)

text: RN Camicia Nera () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Camicia Nera (1937)

text: Alus tilattiin Livornosta OTO:n telakalta. Sen köli laskettiin 21. tammikuuta 1937 ja alus laskettiin vesille vielä samana vuonna 8. elokuuta. Alus liitettiin laivastoon 30. kesäkuuta 1938.


title: RN Camicia Nera (1937)

text: Alus luovutettiin sotakorvauksena Neuvostoliitolle 21. helmikuuta 1949.


title: Jennica Haikarainen

text: Jennica Haikarainen (s. 1. elokuuta 1989 Kuopio) on suomalainen jääkiekkoilija, pelipaikaltaan hyökkääjä. Hän kuului pronssia saaneeseen Suomen joukkueeseen Ruotsin MM-kilpailuissa 2015.


title: Jennica Haikarainen

text: Haikarainen pelasi Alavuden Peli-Veikoissa naisten 1. divisioonaa kaudet 2005–2009. Hänen pääsarjauransa alkoi Linköpings HC:ssä kaudella 2009–2010. Hän siirtyi Tampereen Ilvekseen kesken kauden 2011–2012. Kaudesta 2013–2014 alkaen hän on jälleen pelannut Ruotsissa, ensin Modo Hockeyssa, kaudella 2015–2016 HV71:ssä, 2016–2017 Sundsvall Wildcatsissa ja kaudella 2017–2018 1. divisioonan IF Björklövenissä. Hän opiskelee urheilupsykologiksi ruotsalaisessa yliopistossa.


title: RN Alpino (1938)

text: RN Alpino () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Alpino (1938)

text: Alus tilattiin Anconasta CNR:n telakalta. Sen köli laskettiin 2. toukokuuta 1937 ja alus laskettiin vesille 18. syyskuuta 1938. Alus liitettiin laivastoon 20. huhtikuuta 1939.


title: RN Alpino (1938)

text: Alus upposi Yhdysvaltojen pommittaessa La Spezian satamaa 19. huhtikuuta 1943.


title: RN Ascari

text: RN Ascari () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Ascari

text: Alus tilattiin Livornosta OTO:n telakalta. Sen köli laskettiin 11. joulukuuta 1937 ja alus laskettiin vesille 31. heinäkuuta 1938. Alus liitettiin laivastoon 6. toukokuuta 1939.


title: RN Ascari

text: Alus upposi osuttuaan miinaan 24. maaliskuuta 1943.


title: RN Bersagliere (1938)

text: RN Bersagliere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Bersagliere (1938)

text: Alus tilattiin Palermosta CNR:n telakalta. Sen köli laskettiin 21. huhtikuuta 1937 ja alus laskettiin vesille 3. heinäkuuta 1938. Alus liitettiin laivastoon 1. huhtikuuta 1939.


title: RN Bersagliere (1938)

text: Alus upotettiin 7. tammikuuta 1943.


title: Bobby Aro

text: Robert Leroy ”Bobby” Aro (22. lokakuuta 1926 Zim, Minnesota, USA – 19. tammikuuta 1996) oli toisen polven amerikansuomalainen radiotoimittaja ja viihdetaiteilija Yhdysvaltojen Minnesotassa. Hän tuli tunnetuksi myös Suomessa vuonna 1979 julkaistun kokoelma-albumin "Kapakka in the Kaupunki" myötä. Levyn humoristiset, amerikansuomalaisten fingelskankielellä höystetyt kupletit soivat 1980-luvulla usein Suomenkin radio-ohjelmissa, ja Aro kävi Suomessa esiintymässä vuonna 1980 säestäjänään suomalainen kantrirockyhtye Vanha Isäntä.


title: Bobby Aro

text: Bobby Aro on kotoisin samasta Saint Louisin piirikunnasta kuin Bob Dylan. Hän syntyi Zimin kaupungissa metsästäjä ja metsätyömies Victor Aron ja opettaja Hulda Aron pojaksi. Äiti Hulda kuoli, kun poika oli kolmevuotias. Bobby Aro kävi koulunsa paikkakunnalla nimeltä Leonidas. Hänen isoisänsä oli viihdeorkesterin johtaja, joka kierteli esiintymässä alueen iltamissa.


title: Bobby Aro

text: Bobby Aro opiskeli nuoruudessaan radiotoimittajaksi Radio School of Chicagossa ja sai sitten musiikkipäällikön paikan KHUZ-radioasemalta Texasin Borgerissa. Siellä hänestä tuli myös suosittu tiskijukka ja laulaja. Hän avioitui Texasissa Charlotte Burksin kanssa. He muuttivat Chicagoon, jossa Bobby Aro esiintyi alueen klubeissa ja pääsi maanlaajuisesti syndikoituihin radio-ohjelmiin ja televisioonkin. Hän palasi kotiseudulleen Pohjois-Minnesotaan ja alkoi työskennellä Arrowhead Radio Networkin radioasemilla. Hän alkoi suunnata osan radio-ohjelma-ajastaan alueen amerikansuomalaisille parodioiden heidän Finglish-kieltään. Vuonna 1959 Aro sai WEVE-kanavalle oman lauantaiohjelmansa "The Bobby Aro Show", jota hän toimitti läpi 1960- ja 1970-lukujen. Samalla hän esiintyi yleisölle ympäri Yhdysvaltoja ja Kanadaa. Hänen monipuolista tanssimusiikkia esittänyt yhtyeensä oli nimeltään The Ranch-Aros, sanaleikki Aron nimestä ja espanjan sanasta "ranchero", maatyöläinen. Bobby Aro esiintyi läpi 1980-luvun erityisesti Pohjois-Amerikan suomalaisalueilla, kunnes sydänongelmat lopettivat hänet uransa 1980- ja 1990-lukujen vaihteessa.


title: Bobby Aro

text: Aron ensimmäinen levytys oli vuonna 1957 julkaistu ”Highway Number 7”, joka äänitettiin Aron saunarakennuksessa Minnesotan Zimissä. Hän levytti kaksi muutakin Highway Number 7 -nimistä laulua eri sävelmien pohjalta. Elokuussa 2008 osa Aron kotiseudulla kulkevasta tiestä sai laulajan muistoksi nimen "Bobby Aro Memorial Highway".


title: RN Carabiniere (1938)

text: RN Carabiniere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Carabiniere (1938)

text: Alus tilattiin Riva Trigososta Cantieri del Tirrenolta. Sen köli laskettiin 1. helmikuuta 1937 ja alus laskettiin vesille 23. heinäkuuta 1938. Alus liitettiin laivastoon vielä saman vuoden lopulla 20. joulukuuta.


title: RN Carabiniere (1938)

text: Alus poistettiin palveluksesta 18. tammikuuta 1965.


title: RN Corazziere (1938)

text: RN Corazziere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Corazziere (1938)

text: Alus tilattiin Livornosta OTO:n telakalta. Sen köli laskettiin 7. lokakuuta 1937 ja alus laskettiin vesille 22. toukokuuta 1938. Alus liitettiin laivastoon 4. maaliskuuta 1939.


title: RN Corazziere (1938)

text: Miehistö upotti aluksensa 9. syyskuuta 1943.


title: RN Fuciliere (1938)

text: RN Fuciliere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Fuciliere (1938)

text: Alus tilattiin Anconasta CNR:n telakalta. Sen köli laskettiin 2. toukokuuta 1937 ja alus laskettiin vesille 31. heinäkuuta 1938. Alus liitettiin laivastoon 10. tammikuuta 1939.


title: RN Fuciliere (1938)

text: Alus luovutettiin sotakorvauksena Neuvostoliitolle 17. tammikuuta 1950.


title: EHF Champions Trophy

text: EHF Champions Trophy tai, EHF Supercup oli vuosien 1996-2008 välisenä aikana käsipalloturnaus Euroopan huippuseuroille. Turnaukseen osallistui edellisen kauden EHF Champions Leaguen, EHF Cupin sekä Cup-voittajien cupin voittajat. Turnauksen menestynein seura on FC Barcelona viidellä mestaruudella.


title: RN Granatiere (1938)

text: RN Granatiere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Granatiere (1938)

text: Alus tilattiin Palermosta CNR:n telakalta. Sen köli laskettiin 5. huhtikuuta 1937 ja alus laskettiin vesille 24. huhtikuuta 1938. Alus liitettiin laivastoon 1. helmikuuta 1939.


title: RN Granatiere (1938)

text: Alus poistettiin palveluksesta 1. heinäkuuta 1958.


title: RN Lanciere (1938)

text: RN Lanciere () oli Italian kuninkaallisen laivaston maaliskuussa 1939 palvelukseen otettu Soldati-luokan hävittäjä. Italian julistettua sodan Ranskalle ja Isolle-Britannialle 9. kesäkuuta 1940 alus osallistui toisen maailmansodan sotatoimiin Välimerellä. Alus upposi kovassa tuulessa 23. maaliskuuta 1942.


title: RN Lanciere (1938)

text: Alus tilattiin Riva Trigososta Cantieri del Terranolta. Sen köli laskettiin 1. helmikuuta 1937 ja alus laskettiin vesille 18. joulukuuta 1938. Alus liitettiin laivastoon 25. maaliskuuta 1939.


title: RN Lanciere (1938)

text: "Lanciere" liitettiin palvelukseen otettaessa 12. hävittäjälaivueeseen. Alus lähti 23. toukokuuta 1940 merelle La Speziasta saattaen vasta valmistunutta taistelulaiva "Littoriota" matkalla Tarantoon yhdessä sisaraluksensa "Corazzieren" kanssa. Messinassa saattajat vaihdettiin, jolloin "Lanciere" sisaraluksineen palasi satamaan.


title: RN Lanciere (1938)

text: Alus osallistui kesäkuussa Italian julistettua sodan liittoutuneille laivaston miinoitusoperaatioihin. Alus osallistui 9.-10. kesäkuuta 428 miinaa sisältäneen LK-sulun laskemiseen Lampedusan ja Kerkennahin väliin. Heinäkuussa alus oli laivaston mukana Calabrian taistelussa. "Lanciere" vaurioitui pahoin 27. marraskuuta Cape Spartiventon taistelussa ja se jouduttiin hinaamaan Cagliariin.


title: RN Lanciere (1938)

text:
Alus suojasi 24.-25. toukokuuta 1941 laivueensa mukana 3. risteilijäviirikköä, joka oli joukkojenkuljetussaattueen kaukosuojana. Alus oli jälleen 7.-9. kesäkuuta laivueensa mukana suojaamassa Napolista Tripoliin matkanneen joukkojenkuljetussaattueen kaukosuojana olevaa risteilijäviirikköä. Se suojasi 16.-18. heinäkuuta laivueensa mukana kolmea joukkojenkuljetusalusta Tarantosta Tripoliin.
Alus lähti 22. maaliskuuta 1942 aamuyöstä kello yksi Messinasta kontra-amiraali () Angelo Paronan 3. risteilijäviirikköä suojanneen 13. hävittäjälaivueen mukana osallistuakseen toiseen Syrtinlahden taisteluun. Satamasta merelle lähdettäessä sää oli hyvä, mutta se huononi nopeasti. Hieman kello kymmenen jälkeen aluksen piti vähentää nopeus 30 solmuun kovan merenkäynnin vuoksi. Iltapäivällä sää merenkäynti oli entistä kovempaa ja aallot löivät kansirakenteisiin. Ilmoitusten mukaan tuulen nopeus oli yli 20 solmua, minkä nostattamat aallot olivat 2,5-4 metriä korkeita. "Lanciere" vähensi nopeutta entisestään ensin 26 ja lopulta 22 solmuun. Muutamat luukut rikkoutuivat ja konehuoneen valot sammuivat. Lisäksi alukseen pääsi vettä kannelta.


title: RN Lanciere (1938)

text: Aluksen polttoaineeseen pääsi merivettä, jolloin moottori sammui. Alus pysähtyi illalla varttia vaille yksitoista. Puolisen tuntia myöhemmin alus pääsi jälleen liikkeelle, mutta vain toisella koneella. Aamulla moottori sammui uudelleen ja samalla dynamo sammui. Alus ei vastannut enää ruoriin ja se kaatui kyljelleen. Alusta yritettiin nostaa takaisin pystyyn, mutta se kääntyi välittömästi takaisin kyljelleen. Tämä osoitti vian olevan liian korkeassa painopisteessä eikä veden aiheuttamasta kallistumisessa. "Lancierelta" lähetettiin 23. maaliskuuta 1942 hätäviesti paria minuuttia vaille kymmenen. Vain muutamaa minuuttia myöhemmin tuli suuri aalto perän yli aiheuttaen suuren vesimäärän pääsyn alukseen. "Lanciere" upposi perä edellä noin 17 minuuttia yli kymmenen.


title: Johannes Vetter

text: Johannes Vetter (s. 26. maaliskuuta 1993) on saksalainen keihäänheittäjä. Hänen ennätyksensä on heinäkuussa 2017 Luzernissa heitetty 94,44.


title: Johannes Vetter

text: Vetter aloitti aikuisten uransa vuonna 2011. Ensimmäisen kerran hän heitti urallaan yli 80 metriä toukokuussa 2015 Hallessa ja 90 metriä hän ylitti ensimmäisen kerran Luzernissa 11. heinäkuuta 2017. Luzernissa hän heitti kilpailun neljällä ensimmäisellä heittokierroksella jokaisella yli 90 metriä, ja parhaallaan neljännellä kierroksella 94,44 m nousten nykykeihään maailman kaikkien aikojen listalla toiseksi. Häntä ennen vain Jan Železný oli heittänyt samassa kilpailussa neljästi tai useammin yli 90 metriä.


title: Johannes Vetter

text: Vetter selviytyi vuoden 2015 MM-kilpailuiden finaaliin viimeisenä heittäjänä. Finaalissa hän oli seitsemäs. Amsterdamin EM-kilpailuissa 2016 hän karsiutui loppukilpailusta. Rion olympialaisissa 2016 hän oli neljäs tuloksella 85,32. Lontoon MM-kilpailuissa 2017 Vetter voitti kultaa avauskierroksen heitollaan 89,89 m.


title: Johannes Vetter

text: Saksan-mestaruuskilpailuissa Vetter voitti kultaa 2017, hopeaa 2015 ja pronssia 2018.


title: Antimonitetroksidi

text: Antimonitetroksidi tai antimoni(III,V)oksidi (SbO) on antimonin oksideihin kuuluva epäorgaaninen yhdiste. Yhdistettä käytetään katalyyttinä ja erikoiskeraamien valmistukseen. Yhdistettä esiintyy luonnossa servantiittimineraalina.


title: Antimonitetroksidi

text: Huoneenlämpötilassa antimonitetraoksidi on valkoista kiteistä ainetta. Yhdisteessä antimoni esiinty sekä hapetusluvulla +III että hapetusluvulla +V eli se on niin kutsuttu kaksoisoksidi tai suolaoksidi. Antimonitetroksidi on polymorfista ja siitä tunnetaan kaksi kiderakenteeltaan erilaista muotoa: alkeiskopiltaan ortorombinen α-SbO ja alkeiskopiltaan monokliininen β-SbO. Näistä α-muodon rakenne on kerrosmainen. Hapetusluvulla +V oleva antimoni on koordinoitunut kuuteen happiatomiin muodostaen oktaedrin ja näiden välissä on antimoni muodostanut tasoja hapetusluvulla +III, joka on koordinoitunut neljään happiatomiin, kahteen tason yläpuolella ja kahteen tason alapuolella.


title: Antimonitetroksidi

text: Antimonitetroksidi on käytännöllisesti katsoen lähes liukenematonta veteen. Se liukenee väkeviin emäsliuoksiin, mutta ei happoihin. Kuumennettaessa yli 930 °C:n se hajoaa antimonitrioksidiksi. Yhdiste voidaan pelkistää metalliseksi antimoniksi sulattamalla hiilen tai kaliumsyanidin kanssa.


title: Antimonitetroksidi

text: Antimonitetroksidia voidaan valmistaa kuumentamalla antimonitrioksidia hapen läsnä ollessa 400–500 °C:n lämpötilassa tai kuumentamalla antimonipentoksidia noin 800 °C;n lämpötilaan. Kolmas tapa on antimonitrisulfidin kuumentaminen. Näin muodostuu α-muotoa, joka voidaan muuttaa β-muodoksi kuumentamalla kuivassa ilmakehässä. Toinen tapa β-muodon valmistamiseen on antimonihapon kuumentaminen 900 °C:n lämpötilaan.


title: Antimonitetroksidi

text: Antimonitetroksidia käytetään eräiden keraamien valmistuksessa ja katalyyttinä hapetettaessa alkeeneja alkyyneiksi.


title: Tim Glover

text: Tim Glover (s. 11. tammikuuta 1990) on yhdysvaltalainen keihäänheittäjä. Hänen ennätyksensä on huhtikuussa 2015 Knoxvillessä heitetty 84,09. Glover edustaa Illinois'n osavaltionyliopiston Red Birds -joukkuetta.


title: Tim Glover

text: Glover aloitti uransa vuonna 2011. Huhtikuussa 2014 hän heitti Knoxvillessä silloiseksi ennätyksekseen 84,01. Samana vuonna Glover oli mukana myös Continental Cupissa, jossa hän oli viides tuloksella 79,67. Glover heitti huhtikuussa 2015 uudeksi ennätyksekseen 84,09, niin ikään Knoxvillessä.


title: Sergio Díaz

text: Sergio Ismael Díaz Velázquez (s. 5. maaliskuuta 1998 Itauguá) on paraguaylainen jalkapalloilija, joka edustaa Real Madrid Castillaa. Pelipaikaltaan Díaz on hyökkääjä.


title: Sergio Díaz

text: Díaz debytoi Cerro Porteñon paidassa Paraguayn pääsarjassa kaudella 2014, jolloin hän teki 20 pelaamassaan ottelussa kahdeksan maalia. Joukkue sijoittui tuolloin sarjan toiseksi. Kaudella 2015 Díaz on tehnyt 13 pelaamassaan ottelussa viisi maalia. Díazin siirtoa kesällä 2015 italialaisseura Romaan pidettiin hyvin todennäköisenä. Myös englantilaisseura Chelsea oli kiinnostunut Díazista.


title: Sergio Díaz

text: Díaz on kuulunut vuodesta 2015 lähtien sekä Paraguayn alle 17-vuotiaiden että alle 20-vuotiaiden maajoukkueisiin.


title: Narvan Markkinat

text: Narvan Markkinat on viiden vuoden välein järjestettävä kesätapahtuma Narvan kylässä Vesilahdessa. Vuoden 2015 Narvan Markkinat järjestetään 8.–12. heinäkuuta 2015.


title: Narvan Markkinat

text: Alkuperäisten 1730-luvulla aloitettujen Narvan Markkinoiden pitopaikkana oli Narvan kylän keskustan joen varren alue ja markkinat pidettiin aina talvella Antin päivän aikoihin. Tuon ajan markkinat olivat tunnetut ja keräsivät runsaasti niin kauppiaita kuin ostajia kautta eteläisen Suomen. Vuonna 1779 markkinat siirrettiin Tampereelle, nykyisen Laukontorin kohdalle.


title: Narvan Markkinat

text: Uuden ajan Narvan Markkinat saivat alkunsa vuonna 1964 kun nuorisoseura ”Tähden” silloinen sihteeri Eila Jakovuori ideoi markkinoiden henkiin herättämisen tarkoituksena rahankeruu kotiseutumuseon perustamiseksi Vesilahteen. Ensimmäiset uuden ajan Narvan Markkinat pidettiin sitten kesällä 1965 Narvan urheilukentällä upean talkootyön tuloksena ja heti ne keräsivät 11 000 innostunutta kävijää. Narvan Markkinat päätettiin järjestää jatkossa aina viiden vuoden välein.


title: Narvan Markkinat

text: Markkinoiden pitopaikka vaihtui vuonna 1985 nykyiselle paikalleen Kotiseutumuseon ja nuorisoseura ”Tähden” yhteiselle Vilkinaron alueelle. Yhdessä museon alue ja markkinakenttä rakennuksineen muodostavat ainutlaatuisen hienon ympäristön markkinoiden lisäksi muille tapahtumille ja juhlille. Narvan Markkinat ovat tänä päivänä noin 400 talkoolaisen yhteinen voimannäyte ja kaikkien vesilahtelaisten kotiseutujuhla.


title: Narvan Markkinat

text: Markkinoiden perinteinen ohjelma on vuosien saatossa tuonut hienosti esille paikallisen historian, kädentaidot ja tavat. Monelle markkinoiden kohokohta on upea historiallinen kulkue ja tervahauta tuoksuineen ja tervamiehineen. Lapset on huomioitu omalla alueellaan, missä on erilaisia pajoja ja monenlaista toimintaa. Musiikkielämyksistä vastaa 111-vuotias Narvan Soittokunta. Yli 100 markkinamyyjää tarjoaa tuotteitaan ja ruokapuolta on moneen makuun. Iltaisin markkinatanssit kruunaa markkinahumun Narvan erinomaisella lavalla.


title: Harmaarintasieppo

text: Harmaarintasieppo ("Eopsaltria griseogularis") on pensassieppojen heimoon kuuluva varpuslintu.


title: Harmaarintasieppo

text: Harmaarintasieppoa tavataan Australian etelä- ja lounaisosissa. Lajin on raportoitu olevan paikallisesti yleinen, ja se on luokiteltu elinvoimaiseksi.


title: Pensasoliivisieppo

text: Pensasoliivisieppo ("Quoyornis georgianus") on pensassieppojen heimoon kuuluva varpuslintu.


title: Pensasoliivisieppo

text: Pensasoliivisieppoa tavataan Australian lounaisosissa. Lajin on raportoitu olevan paikallisesti melko yleinen, ja sen kanta on vakaa. Se on luokiteltu elinvoimaiseksi.


title: Uudenkaledoniansieppo

text: Uudenkaledoniansieppo ("Cryptomicroeca flaviventris") on pensassieppojen heimoon kuuluva varpuslintu.


title: Uudenkaledoniansieppo

text: Uudenkaledoniansieppoa tavataan Uudessa-Kaledoniassa. Lajin on raportoitu olevan melko yleinen, ja sen kanta on vakaa. Se on luokiteltu elinvoimaiseksi.


title: David Carabott

text: David Carabott (s. 18. toukokuuta 1968 Melbourne) on uransa päättänyt maltalainen jalkapalloilija. Pelipaikaltaan hän oli keskikenttäpelaaja.


title: David Carabott

text: Carabott pelasi Maltan Valioliigassa 348 ottelua ja teki niissä 67 maalia seuraavissa joukkueissa: Hibernians, Valletta, Marsaxlokk, Msida St. Joseph ja Sliema Wanderers. Hän voitti mestaruuden Hiberniansissa kausina 1993–1994 ja 1994–1995 sekä Vallettassa kaudella 2000–2001. Lisäksi Carabott voitti Vallettan mestaruuskaudella myös Maltan Cupin.


title: David Carabott

text: Maltan maajoukkueessa Carabott pelasi vuosina 1987–2005 yhteensä 122 A-maaottelua, joissa hän teki 12 maalia. Hän on Maltan maajoukkueen ennätysmies pelattujen otteluiden määrässä ja kolmantena maalien määrässä (tilanne 27. marraskuuta 2014).


title: David Carabott

text: Hibernians:


title: David Carabott

text: Valletta:


title: Gilbert Agius

text: Gilbert Agius (s. 21. helmikuuta 1974 Valletta) on entinen maltalainen jalkapalloilija. Pelipaikaltaan hän oli hyökkääjä.


title: Gilbert Agius

text: Agius pelasi Maltan Valioliigassa 451 ottelua ja teki niissä 175 maalia edustaen sarjassa ainoastaan Vallettaa. Hän voitti seurassa kahdeksan kertaa sekä Maltan-mestaruuden että Maltan Cupin. Lisäksi Agius pelasi kaudella 2001–2002 neljä sarjaottelua Italian kolmanneksi korkeimmalla sarjatasolla Pisassa.


title: Gilbert Agius

text: Maltan maajoukkueessa Agius pelasi vuosina 1993–2009 yhteensä 119 A-maaottelua, joissa hän teki kahdeksan maalia. Hän on Maltan maajoukkueen kaikkien aikojen tilastossa toisena pelatuissa otteluissa ja jaetulla neljännellä sijalla tehdyissä maaleissa (tilanne 27. marraskuuta 2014).


title: Gilbert Agius

text: Valletta: